2017 | Trashless\nMinulla ei ole tapana paasata, mutta nyt on niin painavaa asiaa, että ilman paasausta tästä ei selvitä. ;) Olin yksillä illallisilla. Siellä oli valtavasti ruokaa. Oli eri maista tuotuja hienoja ruoka-aineita. Kuunnellessani muiden juttuja en meinannut pysyä perässä, että miten monessa maassa ihmiset olivat oikein matkustaneet viimeisen parin kuukauden sisällä. Nuorempana olisin varmasti ajatellut, että vau, noilla on varaa matkustaa, syödä hienoja ruokia ja pukeutua kauniisiin merkkivaatteisiin. Nyt tämä kaikki näytti minusta enemmänkin yököttävältä oman egon nostamiselta.\nNykyään meillä on aivan liikaa. Niin paljon, että siinä ei ole enää mitään järkeä. Samalla leipäjonot kasvavat! Ihmiset elävät omissa kuplissaan omine omaisuuksineen. Missä yhteisöllisyys? Kyllähän sitä yritetään elvyttää erinäisin tempauksin. Kun omistaa tarpeeksi, voi itsensä eristää toisista ihmisistä. Melkein kaiken voi ostaa. Ei tarvitse lainata, ei tarvitse toisten apua.\nEi ihme, että Konmari on aikamme guru. Ihmiset ovat väsyneitä tavaraan. Väsyneitä itsensä eristämiseen toisista. Odotahan vain kohta tulee joku toinen guru, joka kertoo miten älypuhelinta tulee käyttää.\nRanskassa ylikulutuksen vastaliikettä kutsutaan vapaaehtoiseksi yksinkertaisuudeksi. Simplicité volontaire tai décroissance. Tämä ei ole sama asia kuin downshiftaus. Töistä ei siis oteta lomaa tai sanota itseä irti ja lähdetä Thaimaaseen. Ei varsinkaan nyt, kun kaikki työ on kiven alla. Vapaaehtoinen yksikertaisuus tarkoittaa sitä, että tyydytään vähempään, kuin voisimme itsellemme ostaa.\nTyön tekemisen lopettaminen ei kuulu vapaaehtoiseen yksinkertaisuuteen (hoi taloustieteilijät, ei ole tarkoitus romuttaa kapitalismia, vaan vaihtaa suuntaa). Freud totesi, että hyvä mielenterveys on kykyä rakastaa ja tehdä työtä. Olemme hukassa ilman rakkautta ja päivittäistä tekemistä. Muutoin vajoamme johonkin epämääräiseen tilaan. Ehkä masennumme.\nKatsoin Ylen Minimalismi-ohjelman. Eräs ohjelmassa esiintynyt filosofi totesi, että hän on tyytyväinen elämäänsä kun hänellä on kaikki tarpeellinen, mutta ei mitään ylimääräistä. Platon taisi olla aikoinaan samoilla linjoilla. Tämä oli mielestäni hieno lause, johon pitäisi pyrkiä.\nUskon, että vapaaehtoisesta yksinkertaisuudesta on tulossa uusi liike. Tai se on jo sitä. Ainakin Ranskassa. Täällä on aiheen ympäriltä useita kirjoja, lehtiä sekä sanomalehtiä. Tämä ei myöskään ole sama asia kuin viherpesu. Sitäkin Ranskassa on paljon.\nTämä on yksi syy miksi aloitin vuoden vaatteiden- ja kemikaalien ostolakon. Ostamattomuus kasvattaa ihmistä. Tai näin minä ainakin luulen. Sillä nyt pitää löytää muita keinoja täyttää elämän tyhjät aukot. Toisaalta ostamattomuuteen tottuu ja siinä ei ole mitään kovin ihmeellistä. Se on ehkä tärkein oivallukseni tähän mennessä.\nTulen duunariperheestä, jossa rahaa ei ole koskaan ollut liikaa. Olen itse maksanut omat opiskeluni, matkani, vaatteeni ja vuokrani 17-vuotiaasta lähtien. En ole saanut yhtään ainutta lomamatkaa. En ylimääräistä tavaraa tai vaatteita, vain sen verran millä pärjää. Menin töihin 15-vuotiaana, jotta voisin ostaa kännykän, jollainen kaikilla luokkatovereilla oli.\nOlen kovalla työllä koittanut elää kuten muut. Matkustaa, kuluttaa, ja ostaa aina vaan lisää. Olen ajatellut, että tähän tulee pyrkiä. Nyt kun olen aikuisena päässyt maistamaan makeampaa elämää. Ei se minua kiinnosta yhtään. Oikeastaan koen olevani hukassa mitä enemmän kulutan ja matkustan. Se ei ole osa minua, eikä koskaan ole ollut. Joten vapaaehtoinen yksinkertaisuus sopii minulle paremmin.\nMielestäni vapaaehtoinen yksinkertaisuus on raikas tuulahdus tähän tunkkaiseen tavarapaljouteen. Se on rikasta elämää toiset ihmiset huomioon ottaen. Tursuavanpursuava yltäkylläisyys on sooooo last season!\nTäällä ollaan laitettu hihat heilumaan. Ensi keväänä perustan oman yrityksen täällä Ranskassa. Yritykseni tulee myös toimimaan Suomessa. Tai mikäänhän ei ole täysin varmaa, mutta suurella todennäköisyydellä. Miten jännittävää! Liikeideaani en nyt täällä ihan kokonaisuudessaan vielä paljasta. Mutta sanottakoon, että se liittyy tähän zeroweistaamiseen ja tekstiiliin. Tekstiilijätteelle on siis käyttöä.\nOlen kuuden viikon mittaisella yrityksen perustamiskurssilla. Tai oikeastaan tämä on eräänlainen yrityshautomo. Meitä on 12 ihmistä ja 12 erilaista yritysideaa. Jotkut ovat jo pitkällä projektissaan, toiset puolestaan alkumetreillä. Yhteistä kuitenkin on, että ensi vuonna meillä kaikilla on oma yritys. Tilastojen mukaan 50 prosenttia lopettaa yrityksensä sen alkuaikoina. Vaikka faktat puhuvatkin yhtä, yrittäjäluonteeni ei tästä lannistu. Minuahan ei edes alunperin valittu koko kurssille. Heh, mutta kirjoitimme mieheni kanssa meilin, jossa näkyi että motivaatiota on. Ja kuinka ollakaan seuraavana päivänä minulle soitettiin, että heillä olisi yksi extrapaikka. Pitää olla periksiantamaton ja pokkaa on oltava. Näitä mantroja hoen itselleni usein. :D On niistä toisinaan oikeata hyötyäkin!\nKurssi on minulle siinä mielessä mielenkiintoinen, että en ole koskaan opiskellut Ranskassa. Ja nyt opiskelen 5 päivää viikossa 8 tuntia päivässä. En siis tunne ranskalaista tapaa opiskella. Olen nyt jo huomannut kurssilla, että täällä keskustellaan paljon. Erilaiset mielipiteet tuodaan rohkeasti esille. Kukaan ei tunnu vähättelevän omaa yritysideaa. Päinvastoin, vaikka omasta yritysideasta ei voikaan olla varma, se silti esitellään vakuuttavasti. Ylipäätänsä se miten asiat esittää suullisesti, tuntuu olevan täällä tärkeää. Tämä on hyvää treeniä, sillä en tosiaan ole mitenkään hyvä esiintymään. Nyt ehkä himpun verran parempi. Meidän ryhmähenki on todella hyvä ja kurssin vetäjät todella innostavia, joten olen todella innoissani joka päivä lähdössä kurssille\nKurssilla on muuten kaksi muutakin henkilöä, joiden businessidea liittyy zeroweistaamiseen. Onneksi ne ovat erilaisia kuin minulla, joten he eivät ole kilpailijoita, pikemmenkin molemmat mahdollisia yhteistyökumppaneita.\nKuukauden päästä me järjestämme täällä pienet messut, jossa jokainen esittelee oman tulevan yrityksensä. Ihmisiä tulee sieltä ja täältä katsomaan ja ihmettelemään. Iik, kaikki on vielä aivan kesken. Toivottavasti siihen mennessä saan kunnolla tulevan yritykseni "esittelykuntoon".\nNyt aikaa jää vähemmän blogille, joten postauksia on tulossa harvemmin. Monet tulevat aiheet liittyvät yritysideaani. ;)\nNyt minun vanulappuset sitten loppuivat. Mietin jonkin aikaa, että ompelenko ompelukoneella kankaasta vanulappuja vai virkkaanko niitä. Minulla sattui olemaan jonkin verran erivärisiä puuvillaisia jämälankoja, joten ajattelin hyötykäyttää ne. On minulla myös paljon hyötykäytettävää kangastakin. Aion myös tehdä niistä vanulappuja ja vauvalle myös isompia lappuja. Blogiin tulee siitä myöhemmin juttua. ;)\nPieniä virkattuja ympyröitä voi tehdä monella eri tavalla. Tässä on yksi ohje monista. Koin tämän itselleni jotenkin helpoimmaksi. Kannattaa harjoitella ensin virkkaussilmukoita neliön muotoon, jos ne eivät ole ennestään tuttuja tai siitä on jo kauan aikaa kun on virkannut. Ympyrältä on vaikeampi hahmottaa silmukoita, jonka vuoksi pieni harjoittelu on ensin paikallaan.\npuuvillalankaa (luomu tai kierrätetty aina parempi)\nvirkkuukoukku (nro: 3)\n1. Tee aloitussilmukka.\n3. Tee ketjusta ympyrä ja sulje ympyrä piilosilmukalla.\n3. Tee kahdeksan pylväs silmukkaa ympyrän keskeltä. Laita virkkuukoukku siis kahdeksan kertaa ympyrän keskeltä läpi pylväs silmukkaa tehdessäsi.\n4. Nyt ympyrällä on siis kahdeksan silmukkaa. Virkkaa jokaisesta silmukasta 2 kiinteää silmukkaa. Nyt ympyrällä pitäisi olla 16 silmukkaa.\n5. Virkkaa nyt vain joka toisesta silmukasta kaksi kiinteää silmukkaa ja joka toisesta vain yksi kiinteä silmukka. Kierroksen lopussa pitäisi olla 24 silmukkaa.\n6. Virkkaa nyt vain joka kolmannesta silmukasta kaksi kiinteää silmukkaa ja muutoin yksi kiinteä silmukka. Kierroksen lopussa pitäisi olla 32 silmukkaa.\n7. Virkkaa nyt vain joka neljännestä silmukasta kaksi kiinteää silmukkaa ja muutoin yksi kiinteä silmukka. Kierroksen lopussa pitäisi olla 40 silmukkaa. Tässä kohdin ympyrän pitäisi olla noin vanulapun kokoinen. Voit halutessasi jatkaa vielä yhden kierroksen joko virkaten jokaisesta silmukasta vain yhden kiinteän silmukan tai joka viidennestä kaksi kiinteää ja muutoin yhden kiinteän silmukan.\n8. Päättele työ ja leikkaa langanpätkät.\nTyön voi aloittaa (kohdat 1-2) myös taikaympyrällä. Tämän jälkeen työtä jatketaan ohjeiden mukaan (kohdasta 3).\nMITEN VIRKATTUJA YMPYRÖITÄ KÄYTETÄÄN?\nSamalla tavalla kuin vanulappuja. Virkatut vanulaput hierovat tai kuorivat samalla kasvoja karheutensa / rosoisemman pinnan vuoksi.\nVirkatut lappuset eroavat hieman kestovanulapuista.\nMikäli irrotat vanhoja kynsilakkoja, kannattaa siihen käyttää aina samaa lappusta, sillä pesukoneessa väri ei välttämättä lähde pois. Ja ei ole kiva puhdistaa kasvoja samalla lapulla, joissa on kynsilakkaa.\nKerää käytetyt vanulaput vaikka pieneen pesupussiin. Tai heitä ne muun pyykin mukaan pesukoneeseen, kuten allekirjoittanut. Kuivaa ja käytä uudelleen ja uudelleen ja uudelleen....\nPienillä muutoksilla voi saada isoja asioita aikaan! Tässä kymmenen helppoa arjen ekotekoa.\nNämä kymmenen kuvaa ovat osa 1000EcoActs-nimistä valokuvasarjaa. Nimensä mukaisesti sarja tulee sisältämään tuhat ekotekoa. Tuhat kuvaparia on aikamoinen haaste. Valokuvasarjan kehittymistä kokonaisuudessaan voit seurata nettisivuillani tai LensCulturessa.\nMuovinen vanupuikko on asia, joka löytyy varmasti suurimmalta osalta ihmisistä kotoa. Tuo pieni muovinen tikku tuntuu olevan välttämätön tuote, jolle on mahdoton löytää ekologista vastinetta. Toki on myös ekologisempia korvapuikkoja, kuten pahvista tehtyjä, mutta eivät nekään ole zero waste tai edes mini waste. Oriculi on vanha keksintö, joka on loistava vaihtoehto vanupuikolle.\nOriculi on bambusta tehty tikku, jolla voi putsata korvat sisältä. Tämä kymmenen senttiä pitkä tikku on loistava ekologinen vaihtoehto muovisille vanupuikoille. Oriculi kestää vaikka koko elämän! Nämä puiset tikut ovat olleet pitkään käytössä Kiinassa ja Japanissa, mutta tänne länteen nämä ovat vasta äskettäin rantautuneet.\nMeillä vanupuikot ovat loppumassa. Otin oriculin käyttöön hiljattain. Sitä on miellyttävä käyttää! Oriculia tulee käsitellä varoen, että se ei hajoa. Näitä on myös olemassa metallisia versioita, jos pelkää, että bambusta tehty on liian heppoinen.\nMuistan muuten joskus erään lääkärin sanoneen, että pumpulipuikkoja ei saisi käyttää, tai vain harvoin. Sillä ne ärsyttävät korvaa. Oriculi tuntuu mielestäni hellävaraisemmalta. Riippuu toki miten sitä käyttää. :)\nAinut negatiivinen asia on se, että olen tottunut käyttämään vanupuikkoja esim. ripsivärin poistamiseen. Siihen asiaan oriculi ei auta. Ripsivärin voi kyllä myös hyvin poistaa kangasliinan kulmalla.\nJa sitten pitää puhua tottakai rahasta. Oriculeja on olemassa edullisia ja vähän kalliimpia. Tämä kuvassa oleva maksaa 4-5 euroa täällä Ranskassa. Se on tehty käsin Ranskassa ja on kaikin puolin siis eettinen tuote. Tämä oriculi maksaa itsensä takaisin parissa vuodessa. Vähän riippuu siitä, miten paljon on tottunut käyttämään vanupuikkoja. Oriculeja voi myös ostaa todella edullisesti Amazonista. Siellä viiden oriculin pakkaus maksa 1,20 €. En sitten tiedä, miten eettisesti ne on tehty. Mutta isommalle perheelle nämä kalliimmat oriculit on aika tyyris investointi.\nOnko joku siellä kokeillut? Osaako joku sanoa, että mikä tämän puisen tikun nimi on suomeksi? En ole ihan varma, että onko oriculi myös suomeksi oriculi. En löytänyt vastausta, vaikka kuinka etsin. :o\nTerveisiä täältä kotitoimistoltani. Täällä ollaan nyt myös Facessa. Huh, itse en kuulu Faceen, joten minun pitänee opetella käyttämään tätä sosiaalistamediaa (jota jopa jotkut satavuotiaatkin käyttää sujuvasti). :DDDDDDD Tai kuuluin joskus sen alkuaikoina, mutta sitten halusin tehdä pientä digitaalista detoxia ja lopetin Facen käytön. Ja sitten se jotenkin jäi kokonaan. Nyt olen ollut nelisen vuotta ilman Facea ja mietin, pitäiskö minun ottaa sama tili käyttöön. Pitäisi, mutta jotenkin siitä on nyt tullut hankalaa. No pienin askelin aktivoidun Facebookissa ainakin Trashlessin kautta. :D\nT e r v e t u l o a s e u r a a m a a n


Taloyhtiön osakas, valvo omia etujasi ja isännöitsijän työtä - Lukijalta - Satakunnan Kansa\nTaloyhtiön osakas, valvo omia etujasi ja isännöitsijän työtä\nKirjoittaja muistuttaa, että taloyhtiöiden hallituksiin tarvitaan henkilöitä, jotka valvovat taloyhtiöiden korjausten kilpailutusta. Kuvan talo ei liity kirjoitukseen. Kuva: Kari Mankonen\nNyt keväällä jälleen päätetään tili- ja vastuuvapauden myöntämisestä taloyhtiön hallitukselle ja isännöitsijälle. Kokous saatetaan järjestää tilassa, jossa kaikki eivät edes mahdu paikalle ja kuulemisenkin kanssa on vaikeuksia.\nKiireeseen vedoten esimerkiksi oikeutta tulla kuulluksi rajoitetaan. Jos haluat kysellä asioita, jotka ovat mielestäsi hyvä saada selvitetyiksi, asia sivuutetaan kiireellä ja vedotaan tili-ja toiminnatarkastajien tekemiin tarkastuskertomuksiin, jotka tehdään tarkastajille toimitettujen tositteiden perusteella. Osa ihmisistä saattaa jopa leimata sinut häiriköksi.\nOsakkaat valitsevat taloyhtiölle hallituksen, joka keskuudessaan valitsee hallituksen puheenjohtajan. Hallitus palkkaa isännöitsijän, isännöitsijä voi erota, hallitus voi erottaa isännöitsijän.\nIsännöitsijä valmistelee asioita ja esittää vaihtoehtoja hallitukselle, jonka pitäisi päättää asioista osakkaiden etua ajatellen. Mutta tilanteessa, jossa isännöitsijä valmistelee asiat hallitukselle, saattaa isännöitsijä ensin pyytää tarjouksia urakoitsijoilta. Edullisemmat tarjoukset saattavat kuitenkin mystisesti hävitä jonnekin tai ovat "puutteellisia". Näin ollen isännöitsijä voi esittää hallitukselle vain oman ehdotuksensa, joka saattaa olla paljonkin kalliimpi.\nTällainen tilanne voi muodostua esimerkiksi, kun autotalliosakkeet muutetaan hallintaoikeuksiksi, rahaa kerätään tilille, josta katetaan korjauskuluja. Jos kuvitteellisena esimerkkinä hankitaan uudet peltikatot autotalleihin tai vaihtoehtona vanhat peltikatot korjausmaalataan 10 prosenttia kalliimmalla hinnalla, silti otetaan kalliimpi huoltomaalaus ja saatetaan veloittaa myös valvontamaksuja asiaan liittyen. Eihän kukaan näin tekisi, eihän?\nJos isännöitsijällä on vaikka kolme identtistä taloyhtiötä hoidettavana, kuvio on helppo toistaa hallitusten seuraten toistaan. Toteutuuko osakkaan etu näin? Mitä tästä seuraa? Kohonneet kustannukset, eivätkä urakoitsijatkaan enää tarjoa työpalveluksiaan, koska se koetaan turhauttavaksi. Tällöin isännöitsijä pääsee ohjailemaan päätöksentekoa ja hallituksen on helppo kiireessä tehdä päätös, kun asia on valmiiksi valmisteltu.\nHallitukseen ei saada henkilöitä, jotka ovat omalla kohdallaan jo todenneet vaikuttamisen mahdottomuuden. Joskus saattaa myös asuntokauppaa tehdessä isännöitsijän todistuksessa allekirjoituksena oleva nimi vaikuttaa, että toteutuuko kauppa vai ei.\nTämä kirjoitus ei ole moite isännöitsijöitä kohtaan, jotka osaavat asiansa ja ajattelevat työnantajansa etua, tässä tapauksessa asuntoyhtiön osakasta.\nTämä on sinulle osakas, jotta valvoisit etujasi sekä hiljaistenkin etuja, jotka puivat nyrkkiä käsi selän takana, heidän mielipiteitään kunnioittaen.


Tiedotteet | Kupittaan Henrikinpojat - Part 4\nSeikkailijapurjehdus 6.-7.6. PERUTTU\ntoukokuu 30, 2017 Tiedotteet\nHei! Valitettavasti joudumme perumaan henkilökohtaisten syiden takia seikkailijapurjehduksen 6.-7.6. Purjehdusta ei siis järjestetä. KHP pahoittelee. Seikkailijoille tarjolla seuraavia muita purjehduksia kesäkuussa: – Iltapurjehdus ma 12.6. (myös huoltajat tervetuleita) – Iltapurjehdus ke 28.6. (myös huoltajat tervetuleita) – Viikonloppupurjehdus pe-su 30.6.-1.7. Heinäkuussa toinen viikonloppupurjehdus 7.-9.7. sekä seikkailijoiden matkapurjehdus (matkis) 14.-19.7. Kaikki purjehdukset ilmoittautumisineen löydät http://kupittaanhenrikinpojat.fi/kalenteri/


Helkan toimintakertomus 2004 - Helsingin kaupunginosayhdistykset ry Helka\nKokousasiat / Toimintakertomukset / Helkan toimintakertomus 2004\nViimeksi päivitetty: 10.03.2009\nHELKAn tietoinen imagonrakentaminen saatiin kuluvana vuonna hyvään alkuun ja sitä jatketaan tulevana vuonna, mm. uuden ajanmukaisen esitteen voimalla. Organisaatiomuutos vakiintui vuoden 2004 aikana uuden puheenjohtajan ja toiminnanjohtajan ottaessa vähitellen paikkansa ja tullessa tutuiksi jäsenistön ja yhteistyökumppanien keskuudessa.\nVuoden 2004 toiminnan tavoitteeksi asetettu HELKAn ja sen jäsenyhdistysten yhteistyö vahvistui. Hallitustyöskentelyä muutettiin keskustelevammaksi, puheenjohtaja-palaveria kehitettiin siten, että se palvelee myös jäsenaktiivien virkistystä ja muitakin vanhoja käytäntöjä uusittiin (mm. HKR:n asukastapaaminen avattiin aiempaa laajemmin jäsenistön edustajille). Toiminnanjohtaja ja puheenjohtaja jalkautuivat suurpiiritapaamisiin.\nYhteistyö kaupungin hallintokuntien kanssa jatkui vilkkaana (ks. alempaa kohta "YHTEISTYÖ"). Samoin koulutustoimintaan löydettiin uusia muotoja SITRAn ja Tietoyhteiskunta.fi:n lähtiessä yhteistyökumppaneiksi syksyn juhlaseminaariin. Seudullisuus-ajattelua konkretisoitiin järjestämällä yhteistyössä Suomen Kotiseutuliiton kanssa rakennuslakiaiheinen koulutuspäivä, johon kutsuttiin myös Espoon ja Vantaan kaupunginosayhdistykset.\nHELKAn projektitoimintaa kehitettiin. Mikko Virkamäen koordinoimaa 'safety'-toimintaa jatkettiin ja laajennettin YKS2-projektilla, PKS 2017-hanketta päivitettiin ja konkretisoitiin KANSALAISKANAVA -hankkeeksi, jonka tavoitteena on osallistumiskäytäntöjen koordinointi pysyväksi kaksisuuntaiseksi toimintamalliksi pääkaupunkiseudulla. Hankkeen yhteydessä kerätyt asuinalueiden SWOT-analyysit on työstetty raportiksi, joka julkaistaan vuoden 2005 alussa.\nKotikatua on kehitetty palvelemaan yhä paremmin HELKAn ja sen jäsenistön tarpeita kehittyvässä kansalais- ja tietoyhteiskunnassa. Uutta selainpohjaista julkaisujärjestelmää on pilotoitu ja räätälöity koko syyskausi.\nJuhlavuoden päättyessä voidaan todeta, että HELKA on 40 toimintavuotensa kuluessa vakiinnuttanut asemansa jäsenistönsä ja kaupungin välisen dialogin pioneerina ja lannistumattomana kehittäjänä. HELKAn ja asukkaiden äänen merkityksen kasvusta kertoo myös HELKAn edustajan saaminen Suomen Kuntaliiton vuoden 2004 lopulla käynnistämään 4-vuotiseen "Demokratiatilinpäätös" -hankkeeseen.\nHELKAn 40. juhlavuoden aikana järjestetyt lukuisat tilaisuudet, seminaarit ja tapaamiset, jotka keräsivät kokoon asukkaita ja yhteistyökumppaneita, ovat olleet hyviä foorumeja kaupunginosatoiminnan tunnetuksi tekemiseen.\nVuoden 2004 viestinnässä tuotiin esille HELKAn toimintaa erityisesti 40. juhlavuoden painotuksella. Jugendsalissa 26.5. järjestetystä 40-vuotisjuhlasta kirjoitettiin Helsingin pääuutislehdissä (Helsingin Sanomat, Helsingin Uutiset sekä Metro-lehti. HELKA-asiaa on ollut esillä myös HELSINKI-Info-lehdessä, HKR:n StopTöhryille-projektin asukastiedotteessa sekä muutamissa paikallislehdissä. Lokakuun juhlaseminaarin tiimoilta (13.10.) esitettiin katkelma Ylen paikallisuutisissa. HELKAn "Kotipesänä Helsinki"-juhlajulkaisussa katse suunnattiin tietoisesti menneen sijasta nykytoimintaan ja tulevaisuuteen. Julkaisua jaettiin jäsenistölle ja sidosryhmille 40-vuotisjuhlien lehdistötilaisuudessa.\nSyyskaudella 2004 perustettiin HELKAan viestintätyöryhmä, jonka tavoitteena on HELKAn viestinnän monipuolinen kehittäminen. Hallitus päätti ennen vuodenvaihdetta viestintätyöryhmän esityksestä käynnistää HELKAn uuden esitteen suunnittelun ja toteuttamisen.\nHELKAn jäsenluettelo päätettiin julkaista ensimmäistä kertaa vain sähköisessä muodossa, josta se oli toki helposti tulostettavissa. Jäsenistölle ja sidosryhmille jäsenluettelo on toimitettu pyydettäessä sähköisessä muodossa (sekä halukkaille pyynnöstä myös paperitulosteena). Ajantasaiset tiedot ovat jatkuvasti olleet nähtävissä myös HELKAn kotisivuilla.\nHELKAn sisäisessä viestinnässä keskityttiin Kotikadun kehittämiseen. Uuteen julkaisujärjestelmään siirtyminen aloitettiin pilotoimalla tarjouskilpailun voittanutta Phoeniks Solutions'in järjestelmää syksyn 2004 ajan (ks. tarkemmin seur. kohta "KOTIKATU").\nHELKA on hoitanut tiedotusta kaupunginosayhdistyksille vuonna 2004 yhteensä neljällä jäsentiedotteella. Myös suoraa sähköpostitiedotusta vastuu- ja yhteyshenkilöille on käytetty monipuolisesti viestinnässä. Helkan kotisivut ovat toimineet lisäkanavana ilmoitettaessa tulossa olevista tapahtumista ja kokouksista.\nHallituksen suosituksena v:lle 2004 oli suurpiiritapaamisten järjestäminen. Suurpiireistä keskinen ja eteläinen järjestivät kaupunginosayhdistysten yhteisen kokoontumisen, joihin myös HELKAn puheenjohtaja ja/tai toiminnanjohtaja jalkautuivat.\nKotikadun avulla jatkettiin paikallistiedon tuottamista ja välittämistä, asukkaiden osallisuuden edistämistä sekä alueen imagoon ja paikalliskulttuurin vaalimiseen vaikuttamista. Kotikadun kaupunginosasivustoista on luotu internetissä toimiva portaali, joka sisältää mm. kaupunginosille näkyvyyttä tuovan linkkikokoelman. Kotikadun puitteissa annetaan tietoa ja ohjeita kotisivujen tekijöille, ylläpidetään kävijätilastoja sekä edistetään eri osapuolten verkottumista ja keskustelua.\nKotikadun tavoitetta toimia välineenä kuntalaisten, hallinnon ja päättäjien välisessä vuorovaikutuksessa konkretisoitiin. Kotikadulle pyrittiin löytämään selain- ja tietokantapohjainen helppokäyttöinen internet-sisällön hallintajärjestelmä, jota voitaisiin päivittää suoraan selaimen avulla. Tarjouskilpailun voittaneen Phoeniks Solutions'in kanssa pilotoitiin syksyn ajan tällaista uutta julkaisujärjestelmää. HELKAn uusi julkaisujärjestelmä mahdollistaa yhä laajenevan joukon helpon osallistumisen kaupunginosan kotisivujen sisältöjen tuottamiseen, jolloin sivustoista voidaan rakentaa aiempaa tuntuvasti dynaamisemmat.\nKaupunginosien käyttöön on koostettu myös "mallisivustoa", jota kaupunginosat voivat suoraan hyödyntää rakentaessaan uusia sivustojaan HELKAn julkaisujärjestelmään. Uuden julkaisujärjestelmän koulutukset aloitetaan alkuvuodesta 2005.\nb) KOULUTUS ja SEMINAARIT\nHELKAn jäsenyhdistyksille järjestettiin yhteistyössä Helsingin Kaupungin Suomenkielisen Työväenopiston kanssa "Yhdessä yhdistyksissä" -koulutus 10.3. ja 13.-14.3. Helkan hallituksen jäsenen Tytti Salmisen vetämän kurssin tavoitteena oli antaa tietoa yhdistystoiminnan perusteista sekä edistää osallistujien valmiuksia toimia ja löytää uudenlaisten toimintatapojen syntymistä. Koulutusyhteistyötä työväenopiston kanssa kehitetään ja jatketaan vuonna 2005.\nHelka järjesti syyskaudella yhteistyössä Suomen Kotiseutuliiton kanssa uuteen maankäyttö- ja rakennuslakiin ja kaavoituksen osallistumiskäytäntöihin paneutuvan koulutusiltapäivän. Koulutus pidettiin 2. lokakuuta Nykytaiteen museo KIASMAn auditoriossa pohjautuen Suomen Kotiseutuliiton tuottamaan "Kaavoja ilman haavoja" -materiaaliin. Kotiseutuliiton hallituksen puheenjohtaja Heikki Kukkosen vetämässä koulutuksessa pyrittiin jo virittelemään seudullistakin kotiseutujärjestöjen yhteistyötä kutsumalla mukaan myös Espoon ja Vantaan kotiseutujärjestöjen edustajia.\nHELKAn syyskauden 40-vuotisjuhlaseminaari järjestettiin SITRAN:n rahoittamana ja yhteistyössä Tietoyhteiskunta.fi:n kanssa 13. lokakuuta, otsikolla "Asukkaat, uusi media ja vaikuttaminen". Tasokas ja hyvin onnistunut kokopäiväseminaari oli osa paikallista tietoyhteiskuntaa käsitteleviä tilaisuuksia (Kans(s)alaisena verkossa -sarjaa) ja se pidettiin "Kulttuuritehdas Korjaamon" tiloissa Töölössä. HELKAn jäsenyhdistysten aktiiveja ja aihepiirin avainhenkilöverkosto oli paikalla runsaslukuisena (osallistujia oli n. 60). Seminaarialustuksissa käsiteltiin asuinalueen muutosta ja kehittämistä, kansalaisvaikuttamista ja tietotekniikan/ teknologian merkitystä näissä muutos- ja vaikuttamisprosesseissa lähtökohtana paikallisuus ja asukkaat itse.\n"Haasteena Itä-Helsinki" -luentosarja (yht. 5 luentoa) toteutettiin 16.9. alkaen Kansalaiskanava-hankkeen ja Työväenopiston itäisen alueopiston sekä Suomen Ympäristökasvatuksen Seuran ja Pääkaupunkiseudun Kierrätyskeskuksen hankkeiden yhteistyönä. Paikkana oli Itäkeskuksen kulttuurikeskus Stoa (työväenopiston luentosali). Luentosarja tarjosi tietoa alueen historiasta ja nykytilasta sekä sen kehittämisestä ja siihen kohdistuvista suunnitelmista, pyrki löytämään alueen vahvuuksia ja ongelmia sekä ideoita ja keinoja alueen parantamiseksi. Sarjan päättävä suuri keskustelutilaisuus siirtyi helmikuun 2005 alkuun.\nHELKAn nettivastaava Nina Kalk veti 2.-5.2. kotisivujen päivitykseen ja käyttöön liittyvän koulutuksen HELKAn jäsenyhdistysten kotisivuvastaville. Koulutuksiin aiheutui tämän jälkeen tauko uuden järjestelmän testaamisen ja pilotoinnin takia. Uuden järjestelmän koulutuskausi alkaa keväällä 2005.\nVaalimisteema on ollut keskeinen useimmissa HELKAn vuoden 2004 aktiviteeteissa. Se sisältyy Kotikatu-toimintaan keskeisenä ideana. Sitä on edistetty myös lukuisissa HELKAn ja muiden vuoden aikana järjestämissä seminaareissa ja tilaisuuksissa. Loppuvuodesta vaalimiseen liittyvistä teemoista nousivat esiin mm. arkistointi (koulutustarve) sekä kaupunginosayhdistysten hallinnoimien vanhojen kaupungin rakennusten ym. asukastilojen kustannusten karkaaminen. Teemojen konkreettisempi edistäminen siirtyy tulevaan toimintavuoteen. Kaupunginosien omaleimaisuuden ja elinvoiman vaaliminen on noussut myös kaupungin omien menestymisstrategioiden keskiöön. HELKA nostikin v. 2004 teemaa esiin yhä tietoisemmin, mm. KANSALAISKANAVA-hankkeen kautta.\nVaalimisteema konkretisoitui v. 2004 mm. HELKAn menneisyyttä, nykyisyyttä ja tulevaisuutta osallistumiskäytäntöjen näkökulmasta pohtineessa 40-vuotisjuhlajulkaisussa (tarkemmin seur. kohdassa "HELKA 40 vuotta"). Myös kaupunginosien alueistaan laatimat SWOT-tarkastelut saatiin koottua ja analysoitua tutkija Maija Sipilän toimesta. Aiheesta koottu SWOT-raportti julkaistaan vuoden 2005 alkupuolella (ks. myös kohta "KANSALAISKANAVA-hanke").\nV. 2004 useat jäsenyhdistykset viettivät HELKAn tapaan juhlavuosiaan pyöreiden kymmenvuosien merkeissä (Kurkimäki-Seura, Maunula-Seura, Marjaniemi-Seura, Tapanila-Seura ja Punavuori-Seura). HELKAn puheenjohtaja ja toiminnanjohtaja kävivät luovuttamassa useita kunniamerkkejä jäsenaktiiveille yhdistysten järjestämissä juhlatilaisuuksissa.\nHELKA on v. 2004 antanut lausuntoja tai ilmoittanut mielipiteensä seuraavista asioista:\n11.2.2004 Mielipide Taivallahden asemakaavaluonnoksesta - kaupunkisuunnitteluvirasto\n24.2.2004 Lausunto Graffiteista Stop Töhryille-projektin pyynnöstä - HKR:n Tekniikka projektiyksikkö\n24.3.2004 Mielipide Jätkäsaaren osayleiskaavasta - kaupunkisuunnitteluvirasto\n13.9.2004 Muistutus Taivalsaaren asemakaavaluonnoksesta - Helsingin kaupunginhallitus\n14.10.2004 Mielipide Raide-YVA-prosessista - Uudenmaan ympäristökeskus\n10.12.2004 Mielipide keskustan SAS-Radisson-hotellin laajennuksen osallistumis- ja arviointisuunnitelmasta - kaupunkisuunnitteluvirasto\nd) HELKA 40-vuotta\nHELKAn 40-vuotisjuhlavastaanotto ja KOTIPESÄNÄ HELSINKI-kirjan julkistamistilaisuus pidettiin keskiviikkona 26.5.2004 Jugendsalissa; jonka isäntänä toimi Helsingin kaupunginkanslian tiedotustoimisto. Keväisenä iltapäivätilaisuutena vietetty juhla kokosi yhteen jäsenyhdistysten nykyisiä aktiiveja, kaupunginosatyön veteraaneja ja kaupungin hallinnon edustajia.\nVirallinen juhlaohjelma käsitti puheenjohtaja Aija Staffansin tervehdyssanat, Helsingin kaupungin kulttuurijohtaja Yrjö Larmolan esittämän kaupungin virallisen tervehdyksen ja juhlapuheen sekä kunniapuheenjohtaja Riitta Fabriciuksen huomionosoituksen (kultainen Pro Helsinki -ansiomerkki) ja puheen. Lisäksi kuultiin Wade Mikkola Duon ja Sibeliuslukion kamarikuoron esittämää musiikkia, sekä nautittiin buffet-tarjoilusta juomineen. Keskustelu oli vilkasta ja tunnelma lämminhenkinen.\nTilaisuudessa julkistettiin myös HELKA:n ja Helsingin hallinnon yhteistyön konkreettinen hedelmä: Helsingin kaupungin tietokeskuksen kanssa yhteistyönä tuotettu julkaisu "Kotipesänä Helsinki". HELKAn 40.\ntoimintavuotta juhlistamaan koottu kirja käsittelee kaupunginosayhdistystoiminnan roolia tulevaisuuden Helsinkiä rakennettaessa. Se tarjoaa yleistä keskustelua ja omakohtaisia kokemuksia siitä miten kansalaisten ja hallinnon kaupunki kohtaavat toisensa. Kirjoittajiksi saatiin HELKAssa pitkään toimineita aktiivisia jäseniä, HELKAn yhteistyökumppaneita kaupungin hallinnosta sekä aihepiirin tutkijoita. Myös v. 2003 tehdyn jäsenkyselyn tulokset esitetään kootusti yhdessä julkaisun artikkelissa.\n40. juhlavuoden kunniaksi järjestettiin myöhemmin syksyllä juhlaseminaari (ks. tarkemmin kohdasta 2 b) KOULUTUS ja SEMINAARIT). Juhlavuotta hyödynnettiin myös HELKAn ja kaupunginosatyön tunnetuksi tekemisessä viestinnän kautta (ks. kohta "VIESTINTÄ")\nArkirikollisuuden ja rikospelon ehkäisemisen toimintamalleja tutkinut HELKAn pilottiprojekti YKS sai jatkoa YKS2-projektin myötä. YKS2:n tarkoituksena on levittää YKS-projektissa kehiteltyä ns. "Safety"-mallia laajasti Helsingin kaupunginosiin. Projektia on toteuttanut Kotikaupunki Mikko Virkamäki Ky.\nProjektin päärahoittajia v. 2004 ovat olleet Helsingin Terve ja turvallinen kaupunki -neuvottelukunta ja ympäristöministeriö. Vuoden 2004 aikana Safety-toiminta käynnistettiin 19 kotialueella / kaupunginosassa.\nYKS2-projektia on käsitelty HELKAn hallituksen sekä projektin työryhmän ja johtoryhmän kokouksissa.\nYKS2-projektin HELKAn johtoryhmän puheenjohtajana toimi Aija Staffans ja varapuheenjohtajana\nRaimo Nenonen. Työryhmä on koostunut projektinjohtaja Mikko Virkamäen lisäksi seuraavista HELKAn jäsenistä: varapuheenjohtaja Raimo Nenonen, hallituksen varajäsen Sirpa Saari sekä toiminnanjohtaja Pirjo Tulikukka. Johtoryhmään kuuluivat HELKAsta puheenjohtaja Aija Staffans ja varapuheenjohtaja Raimo Nenonen.\nUusitulla nimellä ja hieman uudelleen suunnatulla sisällöllä on viritelty "KANSALAISKANAVA - seutuyhteistyötä paikallistasolla" -kulkevaa ent. PKS 2017-hanketta. Kansalaiskanavan johtoryhmä, johon HELKAsta on kuulunut puheenjohtaja Aija Staffans, varapuheenjohtaja Raimo Nenonen sekä toiminnanjohtaja Pirjo Tulikukka, jatkoi toimintaansa hankkeen edistämiseksi. Johtoryhmä kokoontui Helkassa v. 2004 yhteensä 12 kertaa. Kansalaiskanava on pyritty saamaan osaksi v. 2005 käynnistyvää uutta seudullista kaupunkiohjelmaa.\nKansalaiskanava-hankkeen tavoitteena on ollut etsiä pääkaupunkiseudulla uutta toimintamallia, joka mahdollistaisi kansalaisten aktiivisemman osallistumisen paikalliseen ja seudulliseen suunnittelu- ja tulevaisuustyöhön sekä kaksisuuntaisen tiedon välittämisen asukkaiden ja hallinnon välillä. Kaupunginosien SWOT-analyysit ovat olleet olennainen osa hankkeen käytännön toimintaa. Kaupunginosista jo kerätyn SWOT-materiaalin analysointi aloitettiin kesällä 2004 määräaikaisesti tehtävään rekrytoidun projektihenkilön (MMM Maija Sipilän) toimesta, ja työ saatetaan päätökseen alkuvuodesta 2005. Tuotoksena tulee olemaan painettu SWOT-raportti, jota voidaan jakaa sekä jäsenyhdistyksille, että avainsidosryhmille (mm. kaupungin hallintoon).\nHanke poiki syyskauteen sijoittuneen tulevaisuusteemaan nivoutuvan luentosarjan Itäkeskuksen kulttuurikeskus Stoan työväenopiston kanssa (ks. kohta "KOULUTUKSET ja SEMINAARIT).\nHELKA sai v:n 2004 aikana ympäristöministeriöltä myönteiset avustuspäätökset kahdelle projektille (kummallekin hankkeelle myönnettiin 50% haetuista määrärahoista):\n"Aluefoorumit osallistumismenetelmänä" -tiedotusprojekti on laatinut Aluefoorumimenetelmän perustamisreseptiä internettiin (HELKAn portaaliin). Hankkeessa työstetään samalla alueellisen osallistumisen järjestämistä eri menetelmin esittelevää sivustopohjaa, ja siitä pyritään myös tiedottamaan myönnetyn määrärahan sallimissa puitteissa. Käytännön sisällön ja työn on suorittanut WSP-LT-konsultit, projektipäällikkönä Jani Päivänen ja erikoisasiantuntijana Hannu Kurki. Projekti valmistuu alkuvuodesta 2005.\n"Rakennukset kertovat"-projektissa tuotetaan tyylihistoriallinen ja kaupunkikuvaa esittelevä yleistajuinen opetusaineisto (kalvosarja tai vastaava aineisto nettisivuille). Projektin avulla halutaan lisätä tietoisuutta oman ympäristön arvoista ja lisätä paikallista juurtumista ja viihtymistä sekä edistää alueen kunnossapitoa ja\nhoitoa. Sillä voidaan myös välttää korjausrakentamisen virheellisiä ratkaisuja. Projekti jatkuu vuoden 2005 puolelle.\nV.2004 on jatkettu vuorovaikutusta ja yhteistyötä kaupungin hallintokuntien ja johdon kanssa. HELKA haluaa kehittää hyvää vuorovaikutusta kaupunginhallintoon, jotta jäsenyhdistysten toimintaedellytykset ja vaikutusmahdollisuudet paranisivat. Neuvottelut ja yhteydenpito eri virastojen kanssa ovat tuottaneet\nkonkreettisia yhteistyön muotoja sekä lisänneet virastojen tietämystä kaupunginosayhdistyksissä tehtävästä työstä ja sen merkityksestä. HELKAn yhteistyö Helsingin kaupunginkanslian tiedotustoimiston kanssa huipentui HELKAn saadessa käyttöönsä Jugend-salin 40-vuotisjuhlavastaanottoa varten 26.5.2004.\nHelsingin rakennusviraston koolle kutsumiin asukasjärjestöjen yhteistapaamisiin osallistuttiin keväällä ja syksyllä. 16.3.2004 järjestettyyn tapaaminen sujui vielä perinteen mukaan (HELKAsta kutsuttuina ainoastaan hallituksen jäsenet), mutta käytäntöä haluttiin uudistaa sekä HELKAn että HKR:n taholta. Syksyn neuvottelutilaisuus 5.10. avattiin kaikille HELKAn jäsenjärjestöjen edustajille, joita olikin paikalla n. 20. Uutta käytäntöä pidettiin hyvänä ja sitä päätettiin jatkaa.\nRakennusviraston kanssa kehiteltiin myös ideaa järjestää tulevia asukastapaamisia tai HELKAn vuosikokouksia joissakin HKR:n hallinnoimissa kiinnostavissa paikoissa, joissa HELKAn jäsenet samalla pääsisivät tutustumaan kyseisen laitoksen tms. paikan toimintaan.\nHELKA on edelleen mukana rakennusviraston Stop Töhryille ja Siisti Stadi –projekteissa, joiden tavoitteina on poistaa töhry- ja luvattomien kaatopaikkojen ongelmaa Helsingistä. Kaupunginosayhdistykset ovat olleet keskeisessä asemassa projektin alueellisessa toteuttamisessa. Ylipormestarin asukasiltoja ja yleisten töiden lautakunnan asukastapaamisia kaupunginosissa on jatkettu.\nKaupunkisuunnitteluviraston kanssa on jatkettu yhteistyötä keskeisissä kaupunkisuunnitteluun liittyvissä kysymyksissä. KSV:n päälliköiden ja vuorovaikutussihteerien kanssa on kehitelty seminaariyhteistyötä ja mietitty mm. aluefoorumi-idean edistämisen edellytyksiä. Konkreettista seminaariyhteistyötä päätettiin jatkaa vuoden 2005 puolella, koska juhlavuonna koulutus- ja seminaarikiintiö täyttyi lukuisalla määrällä HELKAn omia tilaisuuksia. 15.3. HELKAn puheenjohtaja Aija Staffans esittäytyi ja piti avauspuheenvuoron vuorovaikutuksesta KSV:n sisäiseen kehittämiseen liittyvällä "Kaupunkiklubilla".\nSosiaalitoimen kanssa jatkettiin ideointia synergian kehittämisestä HELKAn, Helsingin Asukastaloverkosto-yhdistys ry:n ja Sosiaaliviraston välillä (mm. mahdollisuuksista asukastalojen tilojen saamisesta myös kaupunginosa-yhdistysten käyttöön). Kulttuuritoimen kanssa on jatkettu perinteistä hyvää yhteistyötä. Kaupunkikulttuuriyksikön uusi yhteistyö Helsingin Uutiset-lehden kanssa on poikinut tiedotuksen hoitamisen kaupunginosien kulttuuritilaisuuksista ("Stadin kansanjuhlat") kootusti. Lehti tarjoaa myös kaupunginosayhdistysten käyttöön ilmaisen tapahtumailmoittelu-palstan.\nYhteistyössä Tietokeskuksen kanssa laadittiin HELKAn 40-vuotisjuhlajulkaisu "Kotipesänä Helsinki".\nHKL on jäsenistölle kiinnostava ja tärkeä yhteistyökumppani. Joukkoliikenneasiaa esitteli HELKAn syyskokouksen yhteydessä 16.11. HKL:n suunnittelujohtaja Seppo Vepsäläistä.\nHelsinki kaikille (ent. Esteetön Helsinki) –projektin kanssa jatketaan yhteistyötä osallistumalla ohjausryhmän toimintaan (pj Aija Staffans).\nVarsinaista kansainvälistä toimintaa ei ollut vuonna 2004.\nPääkaupunkiseudun kaupunkiohjelman 2002-2004 hankkeen Oppimisesta elinvoimaa – pääkaupunkiseudun kaupunginosien kehittämisverkosto (KaKe) ohjausryhmässä on ollut HELKAn edustus (pj Aija Staffans).\nHELKA on ollut edustettuna maaseutupolitiikan yhteistyöryhmän ja kaupunkipolitiikan yhteistyöryhmän asettamassa kaupungin ja maaseudun vuorovaikutuksen teemaryhmässä.\nToimintakauden aikana elvytettiin rakentavaa yhteistyötä Suomen Kotiseutuliiton kanssa yhteisillä suunnittelutapaamisilla. Konkreettisina yhteistyön muotoina järjestettiin mm. "Kaavoja ilman haavoja" -KOULUTUS (ks. kohta SEMINAARIT ja KOULUTUKSET), sekä osallistuttiin kutsuvieraina Kotiseutuliiton järjestämään Pikkujoulu-tilaisuuteen.\nOsallistuttiin uudelleen viriteltyyn Helsingin, Espoon ja Vantaan kotiseutujärjestöjen "3:n kaupungin rajalla" -tapahtumaan Vantaan Rajatorpan rajakivellä 8.6.2004.\nValtakunnallisilla kotiseutupäivillä Keski-Pohjanmaan Kannuksessa HELKAa edusti 6.8.2004 toiminnanjohtaja Pirjo Tulikukka.\nHELKAn rahoitus on koottu vuonna 2004 Helsingin kaupungilta, jäsenmaksuista sekä projektirahoituksista. Kaupungin osuus muodostuu toiminta-avustuksesta sekä erikseen haettavasta avustuksesta Kotikadun ylläpitoon ja kehittämiseen. Helsingin kaupungin myöntämä toiminta-avustus HELKAlle oli v. 2004 yhteensä 42 100 euron suuruinen. Kotikatu-projekti rahoitettiin Helsingin kaupungin myöntämällä 42 500 euron suuruisella avustuksella.\nProjektirahoitusta saatiin v. 2004 seuraavasti:\nYKS2 -projektiin saatiin rahoitusta 37 000 euroa. Rahoittajat ovat olleet Helsingin "Terve ja turvallinen kaupunki" -neuvottelukunta ja ympäristöministeriö.\nKansalaiskanava-hankkeeseen (ent. PKS 2017-hanke) saatiin Suomen Kuntaliitolta 2000 euroa ja Uudenmaan maakuntarahastosta 3000 euroa.\nYmpäristöministeriöltä saatiin lisäksi 10000 euroa "Aluefoorumi" -projektiin sekä 5000 euroa "Rakennukset kertovat" -projektiin.\nVuoden 2004 tilinpäätös on niukasti ylijäämäinen (3406,71 euroa).\nLiiton kirjanpidosta on vuonna 2004 vastannut Eila Mäki-Patola. Maksuliikenteen on hoitanut toiminnanjohtaja Pirjo Tulikukka.\nJäsenmaksut säilyivät ennallaan. Yhdistyksiltä perittiin jäsenmaksuja v. 2004 seuraavasti: alle 100 jäsentä: 76 euroa, 100–499 jäsentä: 101 euroa, 500–1000 jäsentä, 126 euroa ja yli 1000 jäsentä 151 euroa. Jäsenmaksujen osuus HELKAn toimintabudjetista on n. 5 %. HELKAn keräämistä jäsenmaksuista on tilitetty kuten aiempinakin vuosina n. 40 % Suomen Kotiseutuliitolle kaupunginosayhdistysten jäsenmaksuina.\nKannatusjäsenien hankintaan ei otettu kantaa v:n 2004 aikana.\nKaupungin tuki on säilynyt edellisvuosien tasolla, joskin suuntaus on ollut hienoisen laskeva. Tuki on pyritty pysyttämään nykytasolla ja korotuksenkin puolesta on aktiivisesti puhuttu yhteydenpidossa kaupungin johdon ja hallintokuntien kanssa. Neuvotteluissa on tähdennetty kaupunginosatyön ja vuorovaikutuksen tärkeää merkitystä koko kaupungin elinvoimaisuudelle. HELKA tuottaa suoraan kaupunkia hyödyttävää paikallistietoa (v. 2004 mm. SWOT-analyysit, Kotikatu) sekä ylläpitää ja rakentaa kaupunginosien sosiaalista pääomaa jäsenyhdistystensä kautta tehtävällä valtavalla määrällä vapaaehtoistyötä (mm. osallistuminen StopTöhryille-/Siisti Stadi-/Helsinki kaikille -projekteihin sekä omat projektit YKS2- ja Kansalaiskanava-projektit). Erityisesti yhteistyö sosiaaliviraston "Terve ja turvallinen kaupunki" -neuvottelukunnan kanssa on kehittymässä lupaavaan suuntaan.\n6. JÄSENISTÖ JA HALLINTO\nVuoden 2004 lopussa jäsenyhdistysten määrä oli 64:\nPro Vanha Vallila\nHELKA tarjosi v. 2004 ilmaista kotisivutilaa HELKAn Kotikatu-palvelimella. HELKAn nimellishintaan antama opetus ja FrontPageohjelma -lisenssit ovat myös olleet merkittävä etu jäsenyhdistyksille.\nHELKAn ja TEOSTOn välisen sopimuksen perusteella HELKAn jäsenyhdistykset ovat voineet esittää TEOSTOn suojaamaa musiikkia julkisissa tilaisuuksissa ja pääsymaksuttomissa konserteissa (tietyin rajoituksin) ilman TEOSTOn perimää korvausta.\nHallitus päätti siirtää keväistä puheenjohtajapalaveria 40-vuotisjuhlan aktiviteettien alta ja yhdisti kaksi vuotuista pj-palaveria yhdeksi, syyskaudella risteilyn muodossa toteutettavaksi. Merellinen pj-palaveri\ntoteutettiin 9.9.2004 ja siihen osallistui n. 60 henkeä. HELKAn käyttöön varattu vesibussi kierteli Itä-Helsingin saaristoa 3 tunnin ajan. Ohjelma käsitti vapaata seurustelua, kahvi- ja virvoketarjoilua sekä ajankohtaisia asioita. HELKAN puheenjohtaja Aija Staffans teki yhteenvedon hallituksen kesäkuisen aivoriihen tuloksista. Projektikoordinaattori Mikko Virkamäki käynnisti virallisesti YKS2-projektin Start Up -tempauksessaan. Tutkija Maija Sipilä kertoi Swot-raportin edistymisestä ja hallituksen jäsen Martti Helminen veti tietoiskun arkistoinnista.\nHallitus suositteli virkistyksen ja hyödyn yhdistävästä risteilystä tehtävän vuotuinen käytäntö.\nSääntömääräinen kevätkokous pidettiin 30.3. rakennusvirastossa. Kokouksessa oli läsnä 39 osanottajaa, jotka valtakirjojen mukaan edustivat 25 jäsenyhdistystä. Kokouksen puheenjohtajana toimi Matti Enroth Pakila-Seurasta ja sihteerinä toiminnanjohtaja Pirjo Tulikukka. Kokouksessa käsiteltiin sääntöjen 9 §:n mukaiset asiat.\nEnnen virallisia kokousasioita HELKAn uusi puheenjohtaja Aija Staffans alusti osallistumisteemaan liittyen.\nSääntömääräinen syyskokous pidettiin marraskuun 16. päivänä rakennusviraston uusissa kokoustiloissa. Kokouksessa oli läsnä 34 osanottajaa, jotka valtakirjojen mukaan edustivat 22 jäsenyhdistystä. Puheenjohtajana toimi Sauli Rouhinen Malmi-Seurasta ja sihteerinä toiminnanjohtaja Pirjo Tulikukka. Kokouksessa käsiteltiin sääntöjen 10 §:n mukaiset asiat.\nKokous valitsi erovuoroisten jäsenten tilalle seuraavat henkilöt: pohjoisen suurpiirin varsinaiseksi jäseneksi valittiin Ulla Kaivola Pakila-Seurasta ja varajäseneksi Anu Karvonen Metsälä-Seurasta. Koillisen suurpiirin varsinaiseksi jäseneksi valittiin Lea Salminen Savela-Seurasta ja varajäseneksi Vesa Vähätalo Suurmetsä-Jakomäki-Seurasta. Itäisen suurpiirin varsinaiseksi jäseneksi valittiin Helka Nurmi-Niemi Kurkimäki-Seurasta ja varajäseneksi Heikki Iihola Puotila-Seurasta. Kaakkoisen suurpiirin varsinaiseksi jäseneksi valittiin Tytti Salminen Roihuvuori-Seurasta ja varajäseneksi Tapani Parviainen Vartiosaari-Seurasta.\nVarsinaisiksi tilintarkastajiksi valittiin uudelleen Saara Tolonen Kallio-Seurasta ja Pirkko Alaranta Töölö-Seurasta sekä varatilintarkastajiksi Marja-Terttu Hall Eteläisistä kaupunginosista ja Leena Ahtila Konala-Seurasta.\nSyyskokouksen päätteeksi HKL:n suunnittelupäällikkö Seppo Vepsäläinen puhui Helsingin seudun joukkoliikenteen tulevaisuudennäkymistä ja realiteeteista HKL:n näkökulmasta.\nJäsenyhdistysten toiminta ja tilaisuudet\nVuonna 2004 kaupunginosissa järjestettiin jälleen runsaasti tapahtumia ja tilaisuuksia kaupunginosa-yhdistysten toimesta tai aloitteesta. Tilaisuudet keräsivät runsaasti asukkaita ja paikallistoimijoita. Myös oman alueen kehittämiseen liittyviä asukas- ja osallistumistilaisuuksia on järjestetty runsaasti. Rakennusviraston myötävaikutuksella järjestettyihin kaupunginosien siivous- ja pujotalkoisiin jäsenyhdistykset osallistuivat mahdollisuuksiensa mukaan.\nHelsingin kulttuuriasiainkeskuksen kaupunkikulttuuriyksiköltä on myöntänyt tukea kulttuuritapahtumiin. KULKE:n kanssa tehdyn yhteistyön merkeissä liiton jäsenet ovat olleet mukana kymmenissä erikokoisissa tilaisuuksissa. Kaupunginkanslian tiedotustoimisto on myöntänyt avustuksia jäsenyhdistysten HELSINKI-päivän tilaisuuksiin.\nHELKAn kunniapuheenjohtajaksi nimitettiin Jugend-salissa järjestetyssä liiton 40-vuotisjuhlassa 26.5.2004 HELKAn nykyistä edeltävä pitkäaikainen puheenjohtaja Riitta Fabricius.\nHELKAn korkeinta huomionosoitusta, kultaista Pro Helsinki –ansiomerkkiä myönnettiin v. 2004 seuraavasti:\nnro 172, Kari Varvikko, Kaarela-Seura (jaettu 5.3.2004)\nnro 173, Riitta Fabricius, HELKAn pitkäaikainen pj, Metsälä-Seura (jaettu 26.5.2004)\nnro 174, Ensio Malmi, Marjaniemi-Seura (jaettu 9.10.2004)\nHELKAn hopeinen Pro Helsinki -ansiomerkki myönnettiin seuraaville henkilöille:\nnro 10, Irja-Liisa Ailio, Marjaniemi-Seura ry (jaettu 9.10.2004)\nnro 11, Pirkko Gustafsson, Maunula-Seura ry (jaettu 18.09.2004)\nnro 12, Osmo Airo, Maunula-Seura ry (jaettu 18.09.2004)\nnro 13, Mirja Hannula, Pikku Huopalahti-Seura ry (myönnetty 7.12.2004)\nEeva Mehto, Marjaniemi-Seura (jaettu 9.10.2004)\nPirjo Salo, Punavuori-Seura (jaettu 7.12.2004)\nLiiton hallituksen puheenjohtajana, jota kutsutaan liiton puheenjohtajaksi, on toiminut vuonna 2004 Aija Staffans. Hallitus kokoontui vuoden aikana 9 kertaa. Kaikki kokoukset pidettiin HELKAn toimistolla. Kokousten sihteerinä toimi toiminnanjohtaja Pirjo Tulikukka.\nHallituksen kokoonpano 2004:\nRaimo Nenonen, varapuheenjohtaja, Kallio-Seura, keskinen suurpiiri/ varajäsen Ritva Westerlund, Pasila-Seura\nLiisa Tarjanne, Töölö-Seura, eteläinen suurpiiri/ varajäsen Sirpa Saari, Eteläiset kaupunginosat\nTuula Salo, Pro Haaga, läntinen suurpiiri/ varajäsen Jukka Sarjanen, Pajamäki Seura\nTerttu-Liisa Ertola, Pakila-Seura, pohjoinen suurpiiri/ varajäsen Hannu Kurki, Maunula-Seura\nTapani Parviainen, Vartiosaari-Seura, kaakkoinen suurpiiri/ varajäsen Tytti Salminen, Roihuvuori-Seura\nHeikki Iihola, Puotila-Seura, itäinen suurpiiri/ varajäsen Arja Kujanpää, Vuosaari-Seura\nSirpa Nykyri, Malmi-Seura, koillinen suurpiiri/ varajäsen Raimo Kivimäki, Savela-Seura\nMartti Helminen, asiantuntijajäsen\nLiiton tilintarkastajina ovat toimineet v. 2004 Saara E. Tolonen Kallio-Seurasta ja Pirkko Alaranta Töölö-Seurasta sekä heidän varamiehinään Marja-Terttu Hall Eteläisistä kaupunginosista ja Leena Ahtila Konala-Seurasta.\nKaupunkisuunnittelutoimikunnan kokoonpano on ollut: Raimo Nenonen pj, Kallio-Seurasta, Liisa Tarjanne Töölö-Seurasta ja Martti Helminen HELKAn hallituksesta. Suurpiirien jäsenet ovat voineet kommentoida lausuntoluonnoksia sähköpostitse. Toimikunta on seurannut Helsingin kaavoitusta ja suunnittelua ja antanut vuoden aikana muutamia kannanottoja näihin liittyvistä aiheista. Kannanotot on käsitelty HELKAn hallituksessa.\nHELKAn 40. juhlavuoden työryhmä\nJuhlavuotta varten nimitetty HELKAn viisihenkinen työryhmä HELKA 40 vuotta 2004 saattoi työnsä päätökseen v:n 2004 aikana. Työryhmän puheenjohtajana toimi Tuula Salo, muut jäsenet olivat Terttu-Liisa Ertola, Martti Helminen ja Liisa Tarjanne sekä toiminnanjohtaja Pirjo Tulikukka. Työryhmän\nsuunnittelemana ja Tietokeskuksen tutkija Pia Bäcklundin toimittamana julkaistiin HELKAn 40-vuotisjuhlakirja "Kotipesänä Helsinki" 26.5.2004. Juhlavuoden työryhmä antoi panoksensa myös Jugend-salissa 26.5.2004 järjestetyn HELKAn 40-vuotisjuhlan suunnitteluun. (ks. myös kohta TOIMINTA/ "HELKA 40-vuotta").\nHELKAn viestinnän kehittämisen aloitti syyskaudella koottu työryhmä, johon nimettiin puheenjohtaja Aija Staffans, toiminnanjohtaja Pirjo Tulikukka sekä HELKAn hallituksen jäsenet Tuula Salo ja Sirpa Nykyri. Työryhmä ehti kokoontua kaksi kertaa ja aloittaa HELKAn esitteen suunnittelun, jota jatketaan vuonna 2005.\nYKS- ja Kansalaiskanava-hankkeen työ- ja johtoryhmien edustukset ja kokoontumiset ilmenevät tarkemmin toimintakertomuksen kohdasta"PROJEKTIT".\nPuheenjohtaja Aija Staffans on ollut jäsenenä seuraavissa ohjaus- ja työryhmissä: KaKe-verkoston ohjausryhmä, Helsingin kaupungin rakennusviraston "Helsinki kaikille"-projektin ohjausryhmä, KSV:n keskuspuistotyöryhmä.\nKuntaliiton 4-vuotisen Demokratiatilinpäätös-hankkeen ohjausryhmään hallitus nimesi toiminnanjohtaja Pirjo Tulikukan. Kunniapuheenjohtaja Riitta Fabricius edusti HELKAa alkuvuodesta maaseudun ja kaupungin vuorovaikutusteemaryhmässä, Helsingin kaupungin turvallisuusstrategia-työryhmässä sekä Lahden kaupunkifoorumissa 16.3.\nMuut edustukset ilmenevät tarkemmin toimintakertomuksen asianomaisissa kohdissa (työryhmät yms.) sekä liitteessä 1.\nKokopäiväistä toiminnanjohtajan tointa on 1.1. - 31.12.2004 hoitanut Pirjo Tulikukka.\nNina Kalk on jatkanut HELKAn osapäiväisenä nettivastaavana.\nEira Welroos toimi HELKAn työharjoittelijana 19.1.-20.02.2004 välisenä aikana osana "Koulutus 2000":n järjestämää toimistoalan ammatillisen kartoituksen kurssia, tehtävinään sekalaisia toimistotöitä. Daniel Nagy toimi HELKAn työharjoittelijana 22.3 - 15.6.2004 suorittaen Helsingin yliopiston Koulutus- ja kehittämis-keskus Palmenian koulutusohjelmaan sisältyvä työssäoppimisjakson. Hänen työtehtäviinsä kuului uusien GIS- ja internetsovellusten tutkiminen ja kokeilu HELKAn tuleviin tarpeisiin.\nLiiton toimisto sijaitsee Helsingin kaupungilta vuokratuissa tiloissa osoitteessa Unioninkatu 28 B. Toimisto on tarjonnut neuvottelutilaa lukuisien HELKAn työ- ja sidosryhmätapaamisten järjestämiseen.


Mökkitalkkari, Somero - Turku - Forssa - Loimaa - Ypäjä\nHaluaisitko nauttia koko loma-ajan rauhassa vapaa-ajasta, etkä käyttää puolta lomaa paikkojen kunnostamiseen?\nOlli Bertling tekee mökkitalkkarin työt luotettavasti. Tarpeidenne mukaan räätälöidyt palvelut voivat olla ympärivuotisia tai sijoittua esimerkiksi vain talvi- tai kesäkaudelle. Päätoimialueemme on Somero, mutta sopimuksen mukaan myös alue Turku – Loimaa – Forssa - Ypäjä ja koko Varsinais-Suomi. Mökkitalkkarin palveluvalikoima sisältää esimerkiksi:\nRuohonleikkuu & muu pihan kunnossapito\nLaiturin nostot ja laskut\nMökin kunnon tarkistaminen\nLumen pudotus katolta\nPienet korjaus- ja huoltotyöt\n040 828 4112\n© Olli Bertling\nOlli Bertling (Y-2494103-2)\nOlli Bertling asiakas- ja markkinointirekisteri


No nyt sitä saa - joulukorttikuvia nimittäin - Jennin\nJulkaistu 30.10.2016 6.11.2016 kirjoittanut Jenni Virta\nNo nyt sitä saa – joulukorttikuvia nimittäin\nTodella monena vuonna multa on kyselty usealta taholta, että teenkö joulukorttikuvauksia ja aina olen vastannut, että enpä tee. Mutta nyt teen. Tänä vuonna ihan ensimmäisen kerran ikinä. Ja olen hurjan innoissani. Yksin en olisi ehkä tänä vuonnakaan saanut tätä projektia polkaistua käyntiin, mutta todella loistavan studiokollegan Timon innostus tarttui myös itseeni. Ja siinähän meillä oli yhteinen projekti. Nyt kannattaa unohtaa kotistudiot ja tihkusateiset ulkokuvat ja tulla hassuttelemaan meidän kanssa. Iloa ja naurua riittää varmasti! Ainakin testiryhmän kanssa kuvaukset sujuivat kerrassaan vauhdikkaan mainiosti.\nTaustavaihtoehtoina ovat vaalea ja tumma. Rekvisointia voidaan mukailla tapaus kohtaisesti. Tarkemmat tiedot; kuvausajankohdat, hinnat ja ilmoittautumistiedot löydät täältä: http://www.fiiliskuvaus.fi/\nTulkaa, tulkaa, tulkaa! Tässä myös hyvä ei-tavarallinen lahjavinkki. Kuviin voi tulla lapsi/lapset, kummit, mummit, äidit&isät, lemmikit tai vaikka kaikki yhdessä. Kuvauspäivät ovat 10-12.11, mutta toki muitakin päiviä kannattaa ehdottaa/kysellä. Ihanaa sunnuntaita teille kaikille toivottaa viimeisen kuvan jättiläistonttu jonka tavoitat numerosta 0442869776 ja sähköpostilla [email protected]\nEdellinen artikkeliEdellinen IKÄKRIISI! Ja miten aion selvitä siitä\nSeuraava artikkeliSeuraava Puhtaalta seinältä – sekalaiset kehykset hyötykäyttöön\nJennin-blogi on viisihenkisen perheen elämästä kertova lifestyle-blogi joka sisältää kertomuksia niin lapsiperheen arjesta kuin juhlistakin.\nJennin-blogin Jenni on kolmen mainion lapsen ja yhden määrätietoisen kissan äiti, rakkaan puolison vaimo ja mainosvalokuvaaja joka rakastaa työtään.\nTehdään tästä vuodesta yhdessä paras vuosi ikinä!\n[email protected] tai 044 286 9776\nKuinka läheltä lapsen onni usein löytyykään\nVoimia keräämässä Kreetalla\nKahdeksan lyhyttä, pitkää vuotta – Onnea Aarre\n© Jenni Virta


Ilmaston lämpenemistä syytetään Mt. Everestin jäätikön sulamisesta - Dodo\nIlmaston lämpenemistä syytetään Mt. Everestin jäätikön sulamisesta\n10.6.2002 | Dodo\nYK:n ympäristöohjelman UNEPin tukema kiipeilijäryhmä raportoi kaksiviikkoisen matkansa jälkeen, että kohoavien lämpötilojen vaikutus oli nähtävissä kaikkialla. Maisemassa on merkkejä jäätikön nopeasta veäytymisestä ja jäätikköjärvet ovat sulaneen jään paisuttamia, kertoo ympäristöohjelman tiedottaja. Vuorikiipeilyjärjestöjen edustajien mukaan jääkentät ovat muuttuneet suuresti 20 vuodessa. Se jäätikönreuna, joka oli Hillaryn ja Tenzingin alkuperäisen lähtöleirin lähistöllä, on nyt kahden tunnin kävelymatkan päässä.\nUNEP varoitti äskettäin, että yli 40 Himalajan jäätikköjärveä on vaarallisen lähellä tulvimista ilmaston lämpenemisestä johtuvan jäänsulamisen vuoksi, ja tuhansien ihmisten henki on uhattuna.\nTutkijoiden mukaan maapallon keskilämpötila voi nousta 1,4 – 5,8 asteella seuraavien sadan vuoden aikana, mikäli hallitukset eivät ryhdy vähentämään kasvihuonekaasujen, kuten hiilidioksidin, päästöjä.


Tuotannon apulaitteet - Saloteam Oy\nSuunnittelemme ja valmistamme tuotannon apulaitteita kokoonpanoon ja testaukseen\nParannamme yrityksesi tuotannon laatua,\nnopeutta ja työergonomiaa\nSuunnittelemme ja valmistamme kokoonpanon ja testauksen apulaitteita eri teollisuuden aloille kaikkialle Suomeen. Tuotteemme parantavat yrityksesi tuotantoprosessiesi laatua, tehokkuutta sekä ergonomiaa ja sitä kautta koko liiketoimintasi menestystä.\nTyypilliset laitteemme ovat esimerkiksi kokoonpanojigejä, aaltojuotosalustoja ja käsityökaluja.Testaukseen valmistamme muun muassa itsenäisiä testilaitteita, testijärjestelmiä, neulapetialustoja sekä testifxtureja.\nKun etsit toimitusvarmaa laiteliiketoiminnan läpikotaisin tuntevaa kumppania, me Saloteamissa suunnittelemme ja valmistamme yrityksellesi sopivat ratkaisut. Asiantuntijoillamme on vuosikymmenten kokemus tuotannon laitteiden mittatarkasta suunnittelusta ja valmistamisesta.\nVuosien mittaan olemme toteuttaneet yli 10 000 tuotannon laitetta niin kotimaisille kuin kansainvälisille teollisuusalan asiakkaillemme.\nValmistamme tuotannon laitteita kaikille teollisuuden aloille\nLaitteen käyttötarkoitus määräytyy täysin tarpeidesi mukaan – tyypillinen valmistamamme tuote on esimerkiksi pöydällä käytettävä laite, ja toteutamme myös mm. pyörillä ja omilla jaloillaan seisovia malleja.\nTuotteidemme mitat vaihtelevat paljon: pienimmät kasausalustat ovat noin kämmenen kokoisia ja suurimmat useita kuutiometrejä.\nValmistamme myös useasta laitteesta koostuvia kokonaisuuksia, kuten kokoonpanon soluja.\nKeskiössä on mittatarkka osaaminen: valmistamme menestyksekkäästi laitteita, joissa millienkin eroilla on merkitystä.\nLaitteemme yhtenäistävät tuotantoprosessisi kulkua ja parantavat sen laatua\nLaitteidemme avulla voit koota kaikki tuotteesi samalla tavalla operaattorista riippumatta. Laitteemme nopeuttavat kokoonpanoasi ja tekevät siitä virheettömämpää, ja näin ollen parantavat koko tuotantosi laatua. Laitteidemme avulla voit estää osien asennuksen väärin ja voit kohdistaa osat täsmällisesti oikeille paikoilleen. Työkalujemme ansiosta esimerkiksi pienten ja vaativien osien käsittely nopeutuu, jolloin asennus onnistuu täsmällisesti halutulla tavalla.\nLaitteemme parantavat tuotantosi ergonomiaa\nLaitteidemme avulla voit vähentää yksitoikkoisten työvaiheiden aiheuttamaa rasitusta työntekijöille ja parantaa näin ollen koko tuotantosi tehokkuutta. Toteutamme laitteisiimme mm. paineilma- ja sähköavusteisia puristustoimintoja sekä erilaisia henkilösuojauksia, joiden avulla työntekijän ergonomia paranee. Tämä osaltaan auttaa vähentämään sairauspoissaoloja.\nLue blogi: Miten ratkaisumme tukevat työergonomiaa kokoonpano- ja testaustyössä?\nNopeutamme manuaalisia työvaiheita ja tuotantoprosessiasi\nTuotteidesi kokoonpano ja testaus nopeutuvat, kun käytät niiden rakenteiden ja ominaisuuksien pohjalta räätälöityjä apulaitteita. Näiden avulla mm. saat osat nopeasti ja tarkasti oikeille paikoilleen, eikä operaattorin esimerkiksi tarvitse pitää niistä kiinni työvaiheen aikana.\nKatso videolta lisää laiteratkaisuistamme\nNäin tilausprosessisi etenee – palvelemme eri alojen teollisuusasiakkaita kaikkialla Suomessa\n1.\tOta meihin yhteyttä yhteydenottolomakkeella, soittamalla tai sähköpostilla.\n3.\tTarvittaessa käymme tarjouksen yksityiskohdat kanssasi läpi.\n4.\tSovimme aikatauluista ja toimitamme tilauksen sovitusti. Toimitusaika vaihtelee projektin ja tarpeesi mukaan – tyypillinen toimitusaikamme on 3-5 viikkoa.\n5.\tVoit huoletta jättää koko projektin käsiimme – Saloteam hoitaa tarvittaessa myös koneistusprojektin kokoonpanon ja pintakäsittelyn!\nAsiakkaamme kiittävät mittatarkkaa laatua, palveluasennetta ja alan kokemusta\nYli 10 000 toimitettua laitetta, yli 30 vuotta alan kokemusta ja jatkuva alan kehityksen seuranta tekevät asiakkaistamme tyytyväisiä ja pitkäikäisiä. Teemme projektin kulun sinulle helpoksi, sillä asiantuntijamme sekä suunnittelevat että valmistavat tilauksen saman katon alta. Näin ollen säästät aikaa kokonaisuuden hallinnalta – se on asiantuntijoidemme kokeneissa käsissä alusta loppuun.\n”Suunnitteluvaiheessa yhteistyömme Saloteamin kanssa on hyvin pitkälti vuorovaikutteista, jolloin saamme parhaat edellytykset onnistuneelle työkalulle. Tuotteiden tarkkuus on myös tärkeää, sillä meillä tarkkuudet ovat millin kymmenysosia, joskus jopa sadasosia.”\nAleksi Hautojärvi, kehitysinsinööri, Suunto. Saloteam toimittaa Suunnolle työkaluja mm. pakkaukseen, komponenttien asennukseen, koontiin ja ohjelmointiin. Lue asiakastarina täältä.\n”Tällä alalla, kun kyse on ihmisten suojelusta, on tuotteiden ja tuotannon laadukkuus todella tärkeää. Saloteam pystyy toimittamaan meille erittäin tarkkoja tuotannon välineitä avustavia välineitä kuten jigejä ja adaptereita. Saloteamin toimitusaikataulut pitävät: he toimittavat tuotteet silloin, kun on sovittu, ja tuotanto etenee odotetusti ilman seisokkeja. Tämä antaa meille vapautta suunnitella omaa tuotantoamme. Ja tietysti kilpailukykyinen hinta on tärkeä tekijä, Vuoti lisää.”\nSäteilymittareita valmistavan Mirion Technologies (RADOS) Oy:n tuotekehityspäällikkö Aku Vuoti. Lue asiakastarina kokonaisuudessaan täältä.


Hoitomuodot, luennot ja koulutukset | Estimar Oy\nAineenvaihduntaa voidaan elvyttää ja tasapainottaa monin eri tavoin.\nVastaanotollamme hoidamme ja ohjaamme asiakasta aina kokonaisvaltaisesti funktionaalisen lääketieteen näkökulman mukaisesti. Funktionaalinen lääketiede on terveydenhoidon alue, joka painottaa kehon oikean ja optimaalisen toiminnan merkitystä terveyden palauttamisessa ja sairauksien hoitamisessa. Siinä yhdistetään ja käytetään tietoa monelta eri tieteen alalta kuten lääketieteen eri osa-alueet, esim. sisätaudit, neurologia ja immunologia, biokemia, kasvitiede, ravintotiede, kliininen ekologia, toksikologia eli myrkkyoppi, genetiikka eli perinnöllisyysoppi ja fysiologia.\nFunktionaalisen lääketieteen lääkäri = FLT Lääkäri\nKristiina on kouluttautunut Pro Health Oy:n vaatimalla tavalla FLT lääkäriksi.\nIFMCP (=The Institute for Functional Medicine Certified Practitioner)\nMaili Lepola on ensimmäinen suomalainen, joka on suorittanut The Institute for Functional Medicine´n loppututkinnon ja asiakastyöt hyväksytysti ja saanut arvostetun IFMCP-sertifioinnin. Euroopassa on tällä hetkellä neljätoista IFMCP-lääkäriä / terapeuttia, joista kolmetoista U.K.:ssa. Maili Lepola on toistaiseksi ainoa IFMCP-lääkäri / terapeutti Suomessa (www.functionalmedicine.org). Peruskoulutukseltaan hän on hammaslääketieteen lisensiaatti. Hän on opiskellut ravitsemustieteitä, psykologiaa ja aikuiskasvatusta Helsingin Yliopistossa ja suorittanut Liikunnan ammattitutkinnon, Yrittäjän ammattitutkinnon (wellness-ala) sekä coachauksen kv. sertifioinnin monipuoliset opinnot jatkuvat edelleen.\nMaili Lepola lähestyy asiakkaita ja heidän haasteitaan kokonaisvaltaisesti, ottaen huomioon paitsi kehon ravitsemustilan ja kunnon, myös muut ympäristötekijät, geeniperimän sekä elämäntilanteen. Hoitona käytetään yksilöllisiä elämäntapatekijöitä (ravitsemus, uni ja rentoutuminen, liikunta, stressinhallinta, ihmissuhteet), näihin liittyviä tukihoitoja, dieettejä, ravintoaineita, lisäravinteita ja joskus myös lääkkeitä yhdessä hoitavan lääkärin kanssa. Joissakin tilanteissa tarvitaan lisätutkimuksia, jolloin apuna käytetään verikokeiden lisäksi muita funktionaalisen lääketieteen tutkimuksia.\nViimeisen kymmenen vuoden aikana Maili Lepola on funktionaalisen lääketieteen vastaanoton lisäksi pitänyt luentoja ja koulutuksia kokonaisvaltaisesta hyvinvoinnista sen eri näkökulmista. Kohderyhminä yksilöt, ryhmät, oppilaitokset ja työyhteisöt. Luennoilla ja koulutuksissa kuulijat saavat käytännönläheisiä neuvoja itselleen, perheelleen ja työyhteisöön.\nVastaanotollamme otamme laboratorionäytteet, analysointi VITA Laboratorioissa Suomessa sekä ulkomaiden eri keskuslaboratorioissa. Kaikki laboratoriot ovat akkreditoituja, viranomaishyväksyttyjä. Voimme mitata peruskokeista lähtien vitamiinipitoisuudet, eri vasta-aineet, elinten toimintoja ja tehdä kaikki mahdolliset kokeet mitä olemassa on. Suoritamme myös sukupuolitauti-, huume- ja DNA-testit.\nDosentti, tutkija FK (biokemia) FT (farmakologia)\nKroonisten haavojen hoito silloin, kun perinteiset haavanhoitokeinot ovat riittämättömät haavan suotuisalle paranemiselle. Hoidossa käytetään otsonoitua oliiviöljyä sekä lääkehapen ja 03-yhdistettä, joilla yhdessä on vahva atiseptinen bakteereja tappava vaikutus. Hoitokohteet: viillot, naarmut, palovammat, hyönteisten puremat, ihottumat, rohtumat, märkäruvet, herpekset ja pukamat.\nSuolaliuoksen ja 03-yhdisteen tiputtaminen sisäisesti suoneen stimuloi antioksidanttijärjestelmää ja tehostaa immuniteettijärjestelmää. Tyypilliset sairaudet, joihin suonensisäisistä hoidoista on apua: CFNS eli krooninen väsymysoireyhtymä, myköplasma, masennus, kipu- tai uupumus ja jatkuvat infektiot esim. urheilijoilla. Suonensisäisesti voidaan influenssakaudella tiputtaa C-vitamiinia ja Glutationi-antioksidanttia, jos haluaa välttää perinteisiä rokotuksia.\nAnu de Wit on suorittanut erikoissairaanhoitaja AMK -tutkinnon vuonna 1994.\nAnu on työskennellyt vanhusten parissa ja neurologisten sekä ortopedisten leikkauspotilaiden kuntouttavassa työssä.\nLaboratoriotutkimus on laboratoriossa tehtävä toimenpide tai sarja toimenpiteitä, joiden tarkoituksena on selvittää näytteessä olevaa ominaisuutta.\nLääketieteellinen laboratoriotutkimus on tapa saada tietoa ihmisen terveydentilasta tai diagnosoida sairauksia tutkimalla elimistöstä otettuja näytteitä, mittaamalla biosignaaleja tai kuvantamalla sen toimintoja. Näytteenotosta ja näytteen käsittelystä huolehtii usein laboratoriohoitaja tai bioanalyytikko, joissakin tapauksissa myös lääkäri tai sairaanhoitaja. Nykyisin useimmat terveydenhuollossa otetut näytteet analysoidaan suurissa kliinisen kemian, hematologian, patologian tai genetiikan laboratorioissa, pääosin koneellisesti.\nTarjoamme Estimar Oy:ssä monipuoliset kliiniset laboratoriopalvelut kilpailukykyisin hinnoin laadukkaasti, kaikki mahdolliset viranomaismääräykset noudattaen. Näytteenotto InnoxLAB Diagnosticin toimesta, kokeet analysoidaan Medix ja VITA Laboratorioissa, joka on akkreditoitu keskuslaboratorio. Laatujärjestelmämme perustuu standardeihin EN-ISO/IEC 17025 ja SFS-EN ISO 15189.\nKokeista tulee vastaukset selkeästi, jossa näkyvissä oma tulos ja viitearvot.\nNordic Genex Oy tarjoaa geenitestauksia ja niihin perustuvia sekä tieteellisiin tutkimuksiin pohjautuvia kokonaisvaltaisia tulkintoja liittyen ravintoon, elämäntapoihin ja liikuntaan. Yrityksen tarjonta keskittyy hyvinvointiin ja urheiluun. Tarjonta kattaa myös kliiniset laboratoriokokeet ja muut mittaukset. Nordic Genex ei tarjoa lääketieteellistä hoitoa eikä diagnooseja, mutta toimii yhteistyössä perinteisen lääketieteen kanssa.\nAbomics Oy on asiantuntijayritys, joka edistää lääketieteellisen tutkimustiedon soveltamista potilashoitoon. Painopisteenä on perinnöllisyyteen sekä lääkkeiden tehoon ja turvallisuuteen liittyvän uuden tiedon hyödyntäminen. Lääkehoidon tehoa ja turvallisuutta voidaan merkittävästi parantaa farmakogeneettisten testien avulla. Oikean lääkkeen määrääminen oikealla potilaalle, oikeaan aikaan ja oikealla annostuksella johtaa yhteiskunnan ja sen yksilöiden hyvinvoinnin kasvuun. Jokainen on oikeutettu parhaaseen mahdolliseen lääkehoitoon\nNordic Laboratories on tanskalainen yritys, joka tarjoaa funktionaalisen lääketieteen testejä sekä geenitestejä terveydenhuollon ja hyvinvoinnin ammattilaisten käyttöön. Testejä käytetään apuna asiakkaan kokonaisvaltaisessa hoidossa. Yleisimmät testimme ovat ruoansulatuskanavan toimintaa mittaavat testit, hormonitestit, yliherkkyystestit ja erilaiset ravitsemustilaa mittaavat testit sekä lisää yksilöllisyyttä tuovat geenitestipaneelit.\nMDD Terveyspalvelut Oy on yksityinen suomalainen yhtiö, joka on perustettu vuonna 1984. MDD:n toiminta-ajatus on terveyden palauttaminen, edistäminen ja ylläpito sekä tähän liittyvät laboratorioanalyysit. MDD on yksityisen terveydenhuollon palvelujen tuottaja, jonka toiminta on viranomaisvalvonnan piirissä ja jonka laboratorioanalyysit ovat suurelta osin lääkärin lähetteellä Kelan korvauksen piirissä. MDD edustaa Suomessa amerikkalaista Genova Diagnostics laboratoriota, jonka laadunvarmistuksen myös Suomen viranomaiset ovat tarkistaneet. Genova Diagnostics on USA:n johtava elimistön toiminnallista tilaa mittaavien analyysien laboratorio, jonka käytetyimmät testit liittyvät suoliston ja ruuansulatuselimistön toimintaan, ravitsemustason ja aineenvaihdunnan mittaamiseen sekä hormonitoimintoihin.\nGeneettinen tutkimus on lisääntynyt merkittävästi viime vuosina, ja ymmärtämyksemme ihmisen perimästä kehittyy päivä päivältä. Vaikkakin perimästämme 99,9 % on kaikilla sama, 0,1 % on ainutlaatuinen ja siksi se vaikuttaa siihen, miten reagoimme ruokaan, liikuntaan ja muihin ympäristötekijöihin kuten ympäristömyrkkyihin. Tiedämme yhä enemmän, mitkä geenit vaikuttavat eri aineenvaihduntaprosesseihin, elämäntapasairauksiin, liikuntasuorituksiin ja ravintoaineiden saantiin. Geneettinen profiili on se puuttuva palanen, jonka avulla voimme hienosäätää eri osa-alueita kuten ruokavalio, elämäntavat, liikunta sekä ympäristö. Tämän tiedon avulla voimme henkilökohtaistaa ohjeita sekä hoitoprotokollaa.\nTestit ja niiden ohjeet keskittyvät terveyden hallintaan, suorituskyvyn, yksilöllisen ravitsemuksen, estrogeenien ja muiden aineiden biosynteesiin. Uuden tiedon ja geenitestien tulosten avulla saat ainutlaatuisen mahdollisuuden tutustua yksilön geneettiseen koodaukseen, joka paljastaa herkkyydet ja alttiudet, mutta ennen kaikkea antaa työkaluja optimaaliseen terveyteen.\nGeeneihin perustuva ravitsemus. Testin 26 geeniä kuvaavat elimistön 7 keskeistä toimintoa. Tulokset tarjoavat ainutlaatuisen yksilöillisen terveysprofiilin, johon sisältyy geeneihin perustuva ruokavalio ja riittävä vitamiinien, hivenaineiden ja fytokemikaalien saanti sekä ravintosuositukset. Mitä tärkeintä, voimme itse paremmin osallistua oman terveytemme hoitoon tekemällä geenitiedon perusteella suotuisia valintoja elämässämme.\nTesti auttaa optimoimaan ruokavalio- ja liikuntasuositukset ja näin ennaltaehkäisemään liikalihavuutta. Tulokset kattavat yksilöllisen ruokavalio, liikunta- ja elämäntapasuositukset. Geenit vaikuttavat kaikilla painonhallinta osa-alueilla: aineenvaihdunnan nopeus, nälän- ja kylläisyydentunne, ruokahalu, makuaistit sekä syömiskäyttäytyminen.\nTesti auttaa löytämään sekä ammatti- että harrastelijaurheilijan potentiaalisen suorituskyvyn geenien avulla. Testin tärkein anti on tehokkaan harjoittelun suunnittelu. Fyysiseen suoritukseen liittyvät geenit testataan kolmella osa-alueella: teho / kestävyys, rasitusvammat ja palautuminen. Tuloksena saadaan tarkka profiili lajivaihtoehdoista ja palautumiskeinoista sekä loukkaantumisriskistä. Geenitesti tuo optimaalisen tiedon suorituksen saavuttamiseen.\nTesti auttaa naisia, joilla on estrogeenidominanssitiloja kuten endometrioosi ja premenstruaalisyndrooma tai joilla on suvussa rinta-, kohtu- tai munasarjasyöpää. Miesten estrogeeniaineenvaihdunnan parantaminen vaikuttaa positiivisesti sydänterveyteen ja eturauhassyövän ehkäisyyn.\nYksilön geneettisen vaihtelun ymmärtäminen mahdollistaa kohdennetun ruokavalio- ja elämäntapasuunnittelun sekä ravintolisä- ja hormonisuositukset.\n"Oikea potilas, oikea lääke, oikeaan aikaan". Geenitieto lääkehoidon apuna.\nSelvitetään asiakkaan geneettinen kapasiteetti käsitellä ympäristömyrkkyjä ja lääkkeitä.\n80 % kaikista sairauksista johtuu ravinnon epätasapainosta eli vääristä ravintotottumuksista, ravintoaineiden puutteesta sekä huonosta bakteerikannasta. Vastaanotollamme hoidamme ja ohjaamme asiakasta aina kokonaisvaltaisesti funktionaalisen lääketieteen näkökulman mukaisesti. Funktionaalinen lääketiede on terveydenhoidon alue, joka painottaa kehon oikean ja optimaalisen toiminnan merkitystä terveyden palauttamisessa ja sairauksien hoitamisessa. Siinä yhdistetään ja käytetään tietoa monelta eri tieteen alalta kuten lääketieteen eri osa-alueet, esim. sisätaudit, neurologia ja immunologia, biokemia, kasvitiede, ravintotiede, kliininen ekologia, toksikologia eli myrkkyoppi, genetiikka eli perinnöllisyysoppi ja fysiologia.\nFLT Ravintovalmentajat® tekevät yhteistyötä FLT Lääkäreiden kanssa ja suunnittelevat potilaille muun muassa yksilöllisiä ravinto-ohjelmia.\nRuuan laatu on todella tärkeää terveydelle ja hyvinvoinnille.\nAlla olevan suomalaisen sivuston kautta voit tilata lähiruokaa suoraan yli 70 maatilalta ilman välikäsiä.\nSivuston kautta kuluttajat saavat mahdollisuuden ostaa hyvälaatuista ruokaa suoraan tuottajilta.\nALLERGIAAN HELPOTUSTA HUNAJASTA\n- siitepölysiedätys hunajalla\nAIKA: ke 19.9.2018 klo 18.00-20.00\nLUENNOITSIJA: Kirsi Vaali, dosentti, tutkija\nLataa puhelimeesi MobilePay-sovellus / Estimar Oy / 020 740 2480.\nAIKA: to 27.9.2018 klo 18.00-20.00\nGEENIT - TOIMINTAOHJEET OMALLE KEHOLLE\nPitkän ja terveellisen elämän salaisuus löytyy geeneistäsi ja elämäntavoistasi.\nGeeniperimäsi ja elämäntavat muodostavat 80% hyvinvoinnistasi. Geeniperimääsi et voi muuttaa, mutta elämäntapojasi voit.\nGeeniperimäsi parempi tuntemus auttaa Sinua ja terveysalan ammattilaisia tekemään parempia valintoja oman terveytesi edistämiseksi.\nAIKA: ti 2.10.2018 klo 18.00-20.00\nLUENNOITSIJA: Maili Lepola, IFMCP, Funktionaalisen lääketieteen asiantuntija\nHOMEALTISTUMINEN JA SEN HOITO RAVITSEMUKSELLA\n- kosteus- ja homealtistuneille sopiva dieetti\nAIKA: ke 10.10.2018 klo 18.00-20.00\nSUOLISTON TERVEYDEN TOP-10 VINKIT\nAIKA: to 25.10.2017 klo 18.00-20.00\nMAHA-SUOLIKANAVAN TOIMINNALLISET HÄIRIÖT\n- ylihiilihydraattinen ravinto\n- puutteellinen etsyymiaktiivisuus\nAIKA: ke 7.11.2018 klo 18.00-20.00\nLUENNOITSIJA: Tapani Laine, fytonomi\nHyvinvoinnin päämäärä on yksinkertainen:\nparempi olo jokaisena päivänä.\nVitamiinitiputukset ja -pistokset\nJokainen hyötyy vitamiinitiputuksesta!\nVitamiinitiputukset- ja pistokset sopivat terveille ihmisille vahvistamaan ja parantamaan terveyttä sekä ennaltaehkäisemään sairauksia. Paras se on monisairaille tai muuten eri vaivoista / herkkyyksistä kärsiville. Vitamiineja voidaan antaa myös yksittäin tiettyyn tarpeeseen lihakseen tai suoneen pistettävässä muodossa.\nSuonensisäisesti annosteltavaa vitamiinitiputusta suosittelemme kun sairaus, stressi tai uupumus on vallannut kehon tai mielen. Tiputus parantaa mielialaa välittömästi ja auttaa pitkäaikaisesti heikkoon terveyteen ja akuutteihin sairauksiin. Suonensisäistä vitamiinitiputusta käytetään mm. kroonisen väsymyksen, stressiin tai leikkauksesta toipumisen. ”Kyse on solujen kyllästämisestä suurella määrällä ravinteita, tarkoituksena pitää kehon toiminta optimaalisena”.\nMyös erilaiset nautintoaineet kuten kahvi, tupakka ja alkoholi heikentävät suolen toimintaa, samoin runsas erilaisten lääkkeiden, kuten antibioottien ja särkylääkkeiden käyttö. Suolen sisällön läpikulku hidastuu ja massaa kertyy suolen seinämiin hiljalleen, kuukausien ja vuosien varrella ja ravintoaineiden imeytyminen heikentyy. Seurauksena on kehon sisäinen "itsemyrkytys".\nHappiterapialla tarkoitetaan hoitomuotoa, jossa otsonikaasua käytetään lääkeaineena monenlaisin menetelmin. Otsoni on hapen kolmiatominen muoto (O3). Otsoni valmistetaan otsonigeneraattorilla hapesta. Otsoni / happiseosta voidaan käyttää monin eri menetelmin.\nPalvelutarjonnassamme olevat happiterapiat (otsoniterapia):\n1) Suolihuuhtelu otsonikaasulla: Suolihuuhtelu otsonikaasulla on varsin tehokas, mutta yksinkertainen menetelmä. Siinä otsoni ja sen reaktiotuotteet pääsevät vaikuttamaan imeytymällä suolen läpi verenkiertoon. Hoito on tehokas.\n2) Injektiohoidot: Otsonikaasua injektoidaan paikallisesti ihon alle esim. lihakseen (lihaskipu / -kramppi), niveleen (kipu).\n3) Otsonihoito sääri- ja muihin pitkittyneisiin haavoihin: Haavoja, palovammoja ja muita oireita käsittelemme otsonilla sulkemalla vammautunut raaja muoviseen pussiin, jonka sisälle johdetaan otsonikaasua. Ennen hoitoa vammakohta pestään otsonoidulla vedellä, ja hoidon jälkeen se voidellaan otsonoidulla öljyllä.\n4) Otsonoitujen öljyjen ja voiteiden myynti: Otsonoituja öljyjä / voiteita käytämme / suosittelemme ulkoisesti moniin ihotauteihin, kuten jalkasilsaan, kynsisilsaan, märkärupeen, avohaavoihin, palovammoihin ja muihin mahdollisiin ulkoisiin infektioihin tai infektioherkiin alueisiin, suualueen tauteihin sekä emättimen hiivaan ja mahdollisiin muihin limakalvojen oireisiin.\n5)) Otsonoitu keittosuolaliuos: Toimenpide, jossa keittosuolaliuosta otsonoidaan kehon ulkopuolella otsonin ja lääkehapen seoksella. Tämän jälkeen seos tiputetaan hitaasti laskimoon.\nHappiterapian (otsoniterapia) vaikutukset:\n- Otsoni parantaa veren virtausominaisuuksia, jonka seurauksena hapenkuljetus paranee.\n- Otsoniterapiassa suonten seinämistä vapautuu suonia laajentavia yhdisteitä;\na) suonet laajenevat\nb) veren virtaus parantuu\nc) kudokset saavat paremmin happea.\n- Otsoniterapia lisää 2,3-DPG -entsyymin määrää veressä. Tämän seurauksena veren hemoglobiini luovuttaa enemmän happea kudoksille.\n- Otsoniterapia tehostaa soluhengitystä (osittain lisääntyneen hapensaannin ansiosta). Siksi solut tuottavat enemmän energiaa (ATP:n muodossa), jota elimistö käyttää useiden toimintojen tehokkaampaan säätelyyn.\n- Otsonin vaikutuksessa elimistö säätelee immuniteetin toimintaa. Esimerkiksi tulehdusta edistävien sytokiinien määrän on havaittu laskevan, ja toisaalta interferonien ym. ”parantavien” sytokiinien määrä usein nousee.\n- Vahvana hapettimena otsoni aiheuttaa lyhytaikaisen oksidatiivisen stressin. Tämä on periaatteessa vahingollista, mutta käytetyn otsonin määrä on hyvin alhainen esimerkiksi kehon tuottamiin happiradikaaleihin verrattuna. Hetkellisesti otsoni kuitenkin rasittaa soluja, jolloin ne vastaavat lisäämällä entsymaattisten antioksidanttien tuotantoa. Säännöllisesti toistettu minimaalinen otsonialtistus lisää antioksidanttien aktiivisuuden jopa moninkertaiseksi. Tämä näkyy varsinkin entsymaattisten antioksidanttien eli superoksididismutaasin (SOD) ja katalaasin määrien kasvussa. Näin syntyneet antioksidantit suojaavat soluja vaurioilta ja ennenaikaiselta vanhenemiselta.\n- Otsonilla ja otsonoiduilla öljyillä on vahvoja antiseptisiä ominaisuuksia. Ne tappavat bakteerit, sienet, virukset ja monet muut taudinaiheuttajat nopeasti.\nDens-terapia perustana oleva hoitomuoto ja teknologia otettiin käyttöön miehitetyillä avaaruuslennoilla Neuvostoliitossa noin 40 vuotta sitten. Tavoitteena oli avaruusaluksen miehistön lääkkeetön hoito pitkien avaaruuslentojen aikana. Hoidon piti tehota mahdollisimman moniin eri tyyppisiin terveysongekmiin. Valtavan tieteellisen työn tuloksena nämä tavoiteet saavutettiin.\nDens-terapia tehoaa mm. selkäkivut, reumaattiset kivut, kolmoishermisärky, allergiset ihottumat ja psoriasis, migreeni, astma, mahan ja pohjukassuolen ongelmat, yliherkkyys, monikemikaaliyliherkkyys, kuulohermon kuolentumisessa johtuva huonokuuloisuus, korvien "soiminen" eli tinnitus, korvasärky, kurkunpääntulehdus, keuhkoputkentulehdus, ripuli ja ummetus, silmäsairaudet, sulluliitti-ongelman hoitominen, nivelrikko, niveltulehdus, haavat sekä erilliset vammat => helpotusta moniin ongelmiin.\nSäännöllinen arvojen seuranta auttaa Sinua huolehtimaan itsestäsi.\nAutamme ja tuemme Sinua pitämään itsestäsi parempaa huolta.\n– tiedätkö mitä kehollesi kuuluu?\nViskeraalinen rasva eli sisäelinten ympärillä oleva rasva\nEnnen kehonkoostumusmittausta tulee olla syömättä ja juomatta 3-4 tuntia.\nPersonal Trainer tarkoittaa henkilökohtaista kuntovalmentajaa, omavalmentajaa.\nHän on monipuolinen kuntoilun ammattilainen. Omavalmentajalla on tietämys ja käytännön kokemus liikuntaan ja terveyteen liittyvistä hyvinvoinnin osa-alueista. Personal Trainer on koulutettu henkilökohtainen hyvinvoinnin asiantuntija. Hän auttaa sinua löytämään fyysiset ja henkiset voimavarasi, etsimään uudet tavoitteesi ja saavuttamaan ne. Personal Trainerilla on monipuolinen tietämys ja käytännön kokemus liikunnan, ravinnon ja henkisen hyvinvoinnin saralta. Liikunnalla on terveyden ylläpidossa ja stressinhallinnassa suuri merkitys, lisäksi hyvä lihaskunto tukee koko kehon elintoimintoja.\nMuokkaamalla lihasta erilaisin ottein aineenvaihdunta tehostuu, verenkierto lisääntyy, kipu lievittyy, ihon joustavuus paranee ja kudoksen uusiutuminen tehostuu. Hierontaa voidaan myös käyttää ennaltaehkäisemään vaivoja.\nSyvälämmön avulla nostetaan ihon ja sen alaisen rasvakudoksen lämpötilaa, jolloin verenkierto tehostuu jopa 3,5-kertaiseksi ja aineenvaihdunta kaksinkertaistuu. Tukkeutuneet valtimosuonet aukeavat ja näin kokonaisverenkierto lisääntyy myös syvimmissä kerroksissa. Käsittely vapauttaa rasvasolujen mitokondrioiden ympärillä olevia rasvahappoja ja lipolyysi (rasva-aineenvaihdunta) pääsee käyntiin. Tästä aiheutuva lämpö-reaktio lisää rasvakudoksen aineenvaihduntaa 12 % kohonnutta lämpötila-astetta kohden eli hoidon aikana jopa 63 %. Paikallisessa käsittelyssä tapahtuu ns. termo-reseptorien kautta hypotalamuksen ohjaamaa lämmön haihtumisen lisääntymistä eli energian kulutuksen lisääntymistä. Myös muita myönteisiä vaikutuksia on todettu: vähentää ruokahalua, lievittää kipuja, poistaa nesteitä, lisää vatsan toimintaa, uudistaa ihoa, rentouttaa jopa nikamien välissä olevia pieniä lihaksia sekä piristää yleisesti.\nVastaanotto: Hoitola Aura, Hämeenkatu 32, 20700 TURKU\nRavintolisät ovat elintarvikkeita, joiden tarkoituksena on täydentää hyvää monipuolista ruokavaliota.\nAutamme Sinua valitsemaan parhaat tuotteet ja opastamme Sinua oikeaan käyttöön.\nNäin Sinä syöt vain tuotteita joita tarvitset ja saat niistä parhaan tehon irti.\nTeemme yhteistyötä Nordic Laboratories'n kanssa ja tarjoamme Nordic VMS ravintolisät asiakkaille suoraan nettikaupasta.\nOlemme valinneet tuotteet laadun ja kliinisen käyttökokemuksen perusteella. Tuotteet tulevat Englannista.\nHuomaa, että voit tilatessa valita DHL-kuljetuksen, jolloin saat tuotteet n.2-3 vrk sisällä tilauksesta kotiovellesi.\nKäy nettikauppaan http://estimar.nordicvms.com/Catalogue.aspx\nAlla kirjallisuutta jota suosittelemme tavallisille kuluttajille sekä terveydenhuollon ammattilaisille.\nVihdoinkin hyvä olo – suoliston kuntoon ruokavalion avulla, Paula Heinonen\nSatumaista voimaa arkeen – Uutta puhtia jaksamiseen, Paula Heinonen ja Satu Silvo\nHiivaongelmat - Suoliston merkitys terveydelle, Paula Heinonen\nGalileo-vibraatiohoidolla keho ja mieli kuntoon helposti ja nopeasti!\nGalileo vastaa kaikkien lihasten harjoittamisesta samanaikaisesti, tehokkaasti ja lyhyessä ajassa, ihmisten luonnollista fysiologista liikettä matkien. Kyseessä on koko kehon vibraatiohoitolaite.\n3 599,00 € + alv 24% (HZ 10...30)\nS 25 + ohjaustanko 3 898,00 € + alv 24 %\n4 799,00 € + alv 24% (HZ 10...30)\ns 35 + ohjaustanko 5 098,00 € + alv 24 %\n9 799,00 € + alv 24% (HZ 5...30)\nNIKKEN PIMAG vedensuodatin\nPimag-vesi = Elävä vesi Pi tarkoittaa ”alkulähteeseen palaamista”. Pi-vesi jäljittelee kehossa olevaa ”elävää vettä”, jossa vesirypäleet ovat pienempiä, mutteivat vakaita pitkien ajanjaksojen aikana. Tämä ilmiö löydettiin Japanissa 1964 kasvien fysiologian tutkimusten yhteydessä. PiMag-suodatin poistaa toimiessaan 0,5 micronia isommat partikkelit. Suodattimen jalometalliverkot poistavat joitain bakteereita ja viruksia, mutta ei pystytä tieteellisesti väittämään, mitkä kaikki se poistaa. Tarkoitus on tehdä vesijohtovedestä keholle mahdollisimman suotuisaa elävää vettä tavalla, joka on järkevää ja tehokasta ja joka auttaa kehoamme omalta osaltaan toimimaan mahdollisimman hyvin.\n- Poistaa bakteereja, raskasmetalleja ja orgaanisia aineita, mm. kloorin- biokeraamisilla palloilla ionisoi ja lisää välttämättömiä mineraaleja ja ravinteita takaisin veteen\n- Heijastaa keraamisten kivien ja saven avulla pitkäaaltoisten infrapunasäteiden energian takaisin veteen.\n- Tuottaa emäksistä vettä, jonka pH > 7 - parantaa veden makua ja poistaa hajuja- erinomaista keholle (ruoanlaitossa, juoma- ja suihkuvetenä), eläimille ja kasveille - heksagoninen (kuusikulmainen kiderakenne) vesi edistää parhaiten terveyttä. Tällainen rakenne muodostuu kuudesta molekyylistä, jotka muodostavat kehän. Korealainen tutkimus osoittaa, että tämänkaltaista vettä on terveessä, elinvoimaisessa kehossa. Tällainen vesi on luonnollisempaa ja helpommin kehon hyödynnettävissä.\n- Hapetettu vesi vie runsaasti happea suoraan ja nopeasti kehon soluille. Tutkimukset ovat osoittaneet, että hapetettu vesi parantaa urheilusuorituksia, vahvistaa sydänverisuonistoa ja lihasten kestokykyä sekä lyhentää palautumisaikaa harjoitusten jälkeen.\nTervetuloa monipuolisille hyvinvoinnin ja terveyden luennoille ja koulutuksiimme!


Leppä avohakkuista: Kaikille metsille eivät sovi samat käsittelytavat, uudistunut metsänlainsäädäntö auttaa metsänomistajaa valitsemaan – Forssan Lehti\n26.11.2020 15:42 Anita Simola\nKeskustelu avohakkuista sai uusia kierroksia, kun Sitran yliasiamies Jyrki Katainen (kok.) tuli julkisuuteen avoimesti avohakkuita vastustavan näkökulmansa kera. Kuva: Jouni Porsanger\nMaa- ja metsätalousministeri Kuva: Arttu Laitala\nMaa- ja metsätalousministeri Jari Leppä (kesk.) korostaa, ettei kaikille metsille sovi samat käsittelytavat.\n– Tässä suhteessa en ole samaa mieltä kuin Sitran yliasiamies Jyrki Katainen, ministeri linjaa.\n– Metsälait ovat mahdollistaneet erilaisia käsittelymenettelyjä ja niiden määrä onkin lisääntynyt.\n– Kokemukset ovat hyvät. Niissä näkyy se, että lait ovat toimineet niin kuin niiden on haluttu toimivan.\n– Kaikki eivät mene sama muottiin. Luotan siihen, että toimiva metsälainsäädäntö auttaa metsänomistajaa valitsemaan oikein ja noudattamaan lakeja. Sitä kautta pystymme toimimaan entistä vastuullisemmin.\n– Samalla tavoite on vahvistaa hiilinieluja. Kun kyse on päästövähennyksistä, niin ne on tehtävä tasapuolisesti.\n– Viljelijän tehtävä on tuottaa ruokaa, mutta kannattavuus ja kestävyys kulkevat yhdessä. Viljelijä ei voi tehdä ilmastotekoja, jos tili on punaisella, hän jatkoi.


Mustikkasuu: Torta della nonna\nTorta della nonna on italialainen juustokakku, jossa on mantelia, kananmunaa ja tuorejuustoa. Kakku on aika monimutkainen. Leila Lindholmin kirjasta löytyi tällainen helpompi ja mutkattomampi versio kakusta!\n300 g mantelimassaa\n1 pestyn sitruunan kuori\n1 pestyn appelsiinin kuori\n1 karvasmanteli tai 2-3 tippaa karvasmanteliöljyä (manteliaromia)\nVoita ja mantelilastuja vuokaan\nKuumenna uuni 175 asteeseen. Vaahdota voi ja raastettu mantelimassa kuohkeaksi vaahdoksi. Lisää kananmunat vaahtoon yksitellen. Sekoita joukkoon ricottajuusto, raastetut hedelmänkuoret ja raastettu karvasmanteli tai karvasmanteliaromi. Kääntele taikinaan lopuksi vehnäjauhot. Voitele halk. 24 cm:n irtopohjavuoka ja ripottele mantelilastut vuokaan. Kaada taikina vuokaan ja ripottele pinnalle pinjansiemenet. Kypsennä kakkua uunin keskiosassa 25-30 min. Kokeile kypsyyttä tikulla, joka ei saa jäädä tahmeaksi. Sihtaa kakun päälle tomusokeria ennen tarjoilua. Tarjoa esim. kevyesti vaahdotetun kerman kanssa.\nLähettänyt Heidi/Mustikkasuu klo 19:48\nTunnisteet: Appelsiini, Juusto- ja hyydykekakut, Kahvikakut, Makeat piirakat ja tortut, Pähkinät ja mantelit, Ricottajuusto, Sitruuna\nMimosa 08 syyskuuta, 2012 20:12\nOi vitsi miten hyvältä näyttää! Noi mansikat ja kirsikatkin näyttää niin herkulta tossa päällä, oi että :-) Varmaan superhyvää!\nDr.Sugar/Jinna 08 syyskuuta, 2012 22:28\nIhanan värikäs kakku! Varmasti hyvää :p\nKirsi 11 syyskuuta, 2012 13:40\nIhanaa herkkua... Pinjansiemenet ovat kivan näköisiä tuossa pinnalla!\nMaistuis varmaan sullekin! 13 syyskuuta, 2012 12:59\nMiten voikaan näyttää noin herkulliselta! Varsinkin tuo viimeinen annoskuva. Nami!:)\nMelody 13 syyskuuta, 2012 14:04\nKiitos kommenteistanne. Kakku kyllä mielestäni vaatii jotain marjoja tai hedelmiä rinnalleen, sekä jäätelöä tai kermavaahtoa. Mansikat ja kirsikat olivat todella makoisia! Tämä toimitti tänä vuonna juhannuskakkumme sijaa, ja kyllähän tämä melkoisen kesäinen onkin. Kunpa itse kesäkin olisi ollut yhtä aurinkoinen ;)\nvilijaana 14 syyskuuta, 2012 08:10\noi mikä annoskuva =P upea torttu\nRiisipuuro ja kuningatar-mehukeitto\nFeta-perunasalaatti ja broilerpihvit


Miten Tytti Yli-Viikari nousi kohuotsikoihin? (Ja onko VTV-uutisten jahtaamisesta hyötyä?) - floopycats\nMiten Tytti Yli-Viikari nousi kohuotsikoihin? (Ja onko VTV-uutisten jahtaamisesta hyötyä?)\nYle Kioski JOURNAL May 29, 2021\nValtiontalouden tarkastusvirasto, eli VTV ja sen pääjohtaja, Tytti Yli-Viikari ovat jo pitkään pyörineet uutisotsikoissa. Tapaukseen liittyy matkoja kaukomaihin, stailauslaskuja ja rikostutkintaa. Tässä videossa käydään läpi se, mistä uutiset saivat alkunsa, ja mitä vaikutuksia uutisoinnilla näyttää olevan.\nTytti Yli-Viikari ja VTV nousivat epäsuotuisiin otsikoihin oikeastaan jo vuonna 2017, mutta suuri yleisö on vasta kuluneen vuoden aikana saanut tarkemman kuvan siitä, mitä virastossa oikein tapahtuu. Kyseessä ei ole vain jupakka uutisista tutuista meikkikuluista ja matkustuslaskuista. Taustalla näyttää olevan viraston sisällä kytevää tyytymättömyyttä siihen, mitä viraston johto on VTV:n toiminnalle tehnyt.\nMiksi toimittajat sitten ovat niin kiinnostuneita Tytti Yli-Viikarin kuluista ja tämän johtamasta virastosta? VTV on valtiontalouden ylin ulkopuolinen tarkastaja, jonka tehtävänä on tarkkailla sitä, miten muut virastot käyttävät julkisia varoja. Epäilyt sopimattomasta varojen käytöstä VTV:n itsensä sisällä vaikuttavat siis olevan ristiriidassa viraston oman tehtävän kanssa.\nTapaukseen liittyy myös Keskusrikospoliisin esitutkintaa kahdessa epäillyssä rikoksessa. Epäilyt liittyvät Yli-Viikarin virkamatkoista kertyneiden lentopisteiden käyttöön sekä virkasuhteen päättämissopimukseen, jossa virkamiehelle maksettiin palkkaa ilman työvelvoitetta.\nEsitutkinnat ovat kesken, eikä ole varmaa, etenevätkö epäilyt koskaan syytteiksi asti. Kun KRP:n tutkinnat etenevät tai valmistuvat, päivitän uusimmat tiedot sekä tähän kuvailutekstiin että alla olevaan kiinnitettyyn kommenttiin.\nTytti Yli-Viikari on kiistänyt syyllistyneensä rikoksiin. Hän myös sanoo, etteivät julkisuudessa mainitut kulut ole henkilökohtaisia menoja, vaan kaikki matkat ja kulut ovat liittyneet virkatehtäviin.\n01:09 Luku 1. Huutoa tyhjyyteen\n04:33 Luku 2. Haamuvirkamies\n08:31 Luku 3. Päätösten aika lähestyy\n👉Aleksi Rantamaa – Yle Kioski:\n👉Tiede-Henkka – Yle Kioski:\n#TyttiYliViikari #VTV #Strippaus\nylekioskijournal,ylekioski,yle,journalismi,kioski,vtv,valtiontalouden tarkastusvirasto,tytti,yli-viikari,tytti yli-viikari,yliviikari,mikko koiranen,krp,rikos,korruptio,matkalaskut,lentopisteet,meikkaus,stailauslaskut,meikkikulut,virkarikos,matti riitakorpi,riitakorpi,strippaus,arto nyberg,eduskunta,anu vehviläinen,puhemies,luottamusmies,uutiset,uutinen,kohu,vtvgate,vtv kohu,esitutkinta,syyte,virasta pidättäminen,viraltapano,hyllytys,virkasuhteen päättämissopimus,jarno liski\nLuet viestiä: Miten Tytti Yli-Viikari nousi kohuotsikoihin? (Ja onko VTV-uutisten jahtaamisesta hyötyä?)\nMillä keinoin Kim Kardashian & Kylie Jenner nousivat kuuluisiksi? (Ja miten murha liittyy tarinaan?)\nMay 29, 2021 42\nYle Kioski JOURNAL Reply\nMoikka! Viime videon kommenteissa toivottiin, että tiivistäisin Valtiontalouden tarkastusvirastoon ja Tytti Yli-Viikariin liittyvän kohun, jotta pääsisitte siitä kärryille. Tässä se nyt on.\nKeissi on todella mielenkiintoinen jo sisällön takia, mutta myös lehdistön roolin näkökulmasta. Emme voi tietää, olisiko epäiltyjä väärinkäytöksiä tullut julkiseen tietoon ilman muutaman toimittajan juttuja ja heille puhuneiden virkamiesten halua kertoa viraston toiminnasta. Tämän videon lopulla mainitsenkin, mistä haluaisin seuraavan Strippaus-videon tehdä, mutta aiheita saa toki taas ehdottaa!\nps.Pitäkää mielessä, että tässä kuvattu tilanne voi muuttua heti, mikäli Eduskunta tekee jonkin päätöksen Yli-Viikarin asemasta virassaan tai mikäli Keskusrikospoliisi saa esitutkintansa valmiiksi jommassakummassa tapauksessa. Kun tapauksista tulee uutta tietoa, päivitän ne kuvaukseen ja tähän kommenttiin.\nIhan kiva satu, ens kerralla voisit edes yrittää ja käy hippi parturissa.\nSiis ei kaikki oo tehty piirtämää joten Matti jos kokeilisit vaikka putkitöitä 👍\njuho puhakka Reply\nJoo ei kannata rapartoida valtion rahojen tuhlaamisesta.Se ei johda mihinkään ja saa vaan ne tuhlaajat huonoon valoon.\nThe better actor neuropathologically tickle because kendo numerically blind per a vast decimal. nervous, unwieldy burglar\nArben Grepi Reply\nOskar Haanpää Reply\nNyt oli kova aihe\nedvin laitila Reply\nKäden jäljest ei saa oikee selvää onks tää sun vai sun lapses piirtämä\nJarmo Altti Reply\n12000 e palkkaa kuussa,työt hoitaa konsultit ,hyvä.\nTarja Knuutila Reply\nVTV: n tehtävä ei ole olla konsulttikumppani vaan tarkastustehtävät. Onko tämä emäntä vihreee, kun ei ymmärrä edes mitkä ovat hänen työtehtävänsä?\nHienoa työtä ❣\nTiina Maria Pääkkönen Reply\nJuha Sipiläkin reissasi pääministerinä ulkomaanreissujensa lisäksi omaan piikkiinsä vaikka missä.. Ja sitten Sipilä vaatikin vielä saada suojatun salkun pääministerinä omaisuudelleen, monien muiden "ihme juttujensa" lisäksi! Olikos nyt tarpeeksi epäspesifisti ilmaistuna tämä eheh?! 😅 Siinä on kyllä Hra, jonka "vaikka missä" ja "ihme paikoissa" – tyyli karsasti ja karsastaa itseäni aivan urakalla nyt vielä tänäkin päivänä siis ja edelleenkin.. 👀🎭🍀🙉🙊🙈\nKiitos jälleen tästäkin! 🧐🤔😊\npk playzz Reply\nOisko seuraavaks taas jostai urheilijasta strippi?\nYlen propagandaa, ei pidä paikkaansa.\nIlpo Suvitaival Reply\nHyvää settiä. Arvostan. Tutkivaa journalismia parhaimmillaan.\nNäytä joskus videolla miten teet nää videot\nJasper Perkkiö Reply\nVoitko nikita mazepin huonoin f1 kuski ikinä😂\nTatja Sandberg Reply\nMitä eroa on näillä piirustuksilla ja vessapaperilla? – no embo-arkki on sentään kaksinkertainen, Matin piirustukset on ainoastaan yksinkertaisia :))\npasi mäenpää Reply\nMiksi kysyä tyhmiä?\nEi tässä ole kyse enää jostakin johtajasta. Tähän liittyy paljon muutakin. Kuten oikeuskansleri. Lyhyesti, suomessa on kyseessä maan tapa tai hyvä veli-systeemi, tarkemmin rakenteellinen korruptio. Jollei tätä tutkita loppuun asti, luottamus menee kaikkeen hallintoon.\nKaroliina Kärkkäinen Reply\nMiten olis toi Salon sairaalamurha?\nAlisa Hakkarainen Reply\nwow nää sun videot on ihania, tekee kummasti päivästä paremman 🙂\nEl Kingish Reply\nei juma koko nainen näyttää ihan ET leffan avaruusoliolta 😂😂\nKiitoksia ehdotuksen toteuttamisesta ja aina yhtä laadukkaasta sisällöstä!\nMielenkiintoinen video! Ja hieno 🔥 onks tuolla seinällä star wars-kalenteri? 🤨\nHyvä video jälleen, aina kiva yllätys kun tämmöne ilmestyy tilauksiin\ntee Strippaus jokelan koulusurmasta\nIkoni – aihekanava Reply\nJätkä töhertää hirveällä kiireellä yö myöhää, mut tärkeint oppii myöntää\nripeällä kielellä meikä hyökkää\nroskapönttöä vaihtoehdoks työntää ! 🙂\nAntti tanskanen Reply\nVoikko tehä strippauksen clint eastwoodin elämästa\nKasper Vallinoja Reply\nTee seuraavaksi covid 19 tai Etelä-Korean ja pohjois-korean sodasta.\nHyvä video ja hyvin piirretty noi kuvat\nKuinka monta kerttaa sitä pitää tollainen mamman pikku poika roustata että päässee videolla vakauta jo se sun kätes että noista viivoista edes näkisi onko ne tarkoitettu suoriksi (Kolmas yritys toivotaan parasta :D)\nVoitko tehdä strippauksen israelin ja Palestiinan kiistoista? Koska mä eikä moni muu oo ihan perillä asiasta\nJos ihmiset näyttäis oikeesti siltä miltä ne sun piirtämänä näyttää nii tää laji olisi jo kuollut sukupuuttoon kauan sitten\nOlis lisäksi voinu vähä käydä läpi VTVn ansiokasta historiaa vallan vahtikoirana, ennen tätä laimennusta. Luulen et tän viraston hyödyllisyys on vähän hukkunut ihmisten mielissä.\nOnni Patrikainen Reply\nHei voisitko tehdä seuraavaks videon Vladimir Putinin politiikan matkasta presidentiksi ja (mahdollisesti diktaattoriksi).\nOot paska piirtää 😀\nniemine 17 Reply\nOisko Israel-Hamas konfliktista?\nMiksen oo kuullukkaan koko kohusta\nTämmöset kun sais MOT lämmittelyksi aina niin olis kova. Nää on hyviä nää strippaukset!\nTaavi Metso Reply\nSiis omg noi sun piirrokset saa mut oksentamaan🤢🤢 Varsinkin noi Tytin ripset.\nNäiden Matin piirrosten kauneudenhoitoon ei taitais Suomen valtion budjetti riittääkään 🤦\nHyvä aihe ja erinomaisia piirroksia! Oisko seuraavaksi Jäätteenmäen Irak-vuoto?\nEIKKU X Reply\nvoisitko tehdä toivosista jakson\nSaksin Herttua Reply


T-Mobile G1 saapuu Isoon-Britanniaan 30. lokakuuta – MobiiliBlogi\nHuiman alkuinnostuksen saavuttanut T-Mobile G1 -älypuhelin tulee seuraavaksi valtaamaan Ison-Britannian. Operaattori T-Mobile on ilmoittanut ensimmäisen Google Android -käyttöjärjestelmällä varustetun puhelimen saapuvan sinne 30. lokakuuta. Puhelimen tulee saataville kytkypakettien kera, joiden kuukausi maksut alkavat 40 punnasta. Itse puhelimen saa ilmaiseksi. T-Mobile G1 -puhelin on saatavilla sekä valkoisena, että mustana.\nT-Mobile G1 on ensimmäinen Google Android -käyttöjärjestelmään perustuva matkapuhelin, joka tarjoaa muun muassa täydellisen QWERTY-näppäimistön ja 3.17 tuuman kosketusnäytön. Puhelimen ominaisuuksiin kuuluvat 3.1 megapikselin kamera, WiFi, HSDPA ja GPS.